Иң яҡшы башҡарыусыларҙы Ҡурай байрамында ҡатнашырға саҡыралар // Мәҙәниәт | новости башинформ.рф\nИң яҡшы башҡарыусыларҙы Ҡурай байрамында ҡатнашырға саҡыралар\n14:46, 7 мая 2014 Мәҙәниәт\n30-31 майҙа Октябрьскийҙа Мәҙәниәт йылына арналған республика Ҡурай байрамы үтәсәк.\nБайрамды ойоштороусылар – БР Мәҙәниәт министрлығы, Республика халыҡ ижады үҙәге, Октябрьский ҡалаһы ҡала округы хакимиәте һәм БР Ҡурайсылар союзы.\nБайрам ҡурайҙы Башҡортостандың төньяҡ-көнбайыш төбәгендә пропагандалау һәм популярлаштырыу, башҡорт халыҡ ҡоралдарында уйнау традицияларын һаҡлау һәм артабан да үҫтереү маҡсатында уҙғарыла.\nРеспублика халыҡ ижады үҙәгенең матбуғат хеҙмәтенән хәбәр итеүҙәренсә, байрам сиктәрендә яңғыҙ башҡарыусылар һәм ансамблдәр конкурсы үтәсәк. Шулай уҡ ансамблдәр ҡатнашыусылары һәм етәкселәре өсөн ижади лаборатория ойоштороу ҡаралған.\nБәйгеселәрҙең сығыштарын билдәле ҡурайсылар, сәнғәт оҫталары, ғалим-фольклорсылар, халыҡ сәнғәтен яҡшы белеүселәр, Ҡурай байрамы конкурсының Гран-при яулаусылары баһалаясаҡ.\nИкенсе турға үткән ҡурайсылар башҡорт фольклорының алтын фондын тәшкил иткән 80-дән кәм булмаған халыҡ йырҙарын белергә тейеш.\nҺығымтала конкурс еңеүселәре билдәләнәсәк, махсус бүләктәр ҙә ҡаралған – һирәк башҡарыла торған мелодияны табыу өсөн, традицион башҡарыу мәҙәниәте менән ҡулланған өсөн, башҡарыу традицияларының үҙенсәлеген үтәү өсөн, шулай уҡ иң кесе һәм иң өлкән ҡатнашыусыларға.\nБайрамда ҡатнашыуға заявкалар 20 майға тиклем түбәндәге адрес буйынса ҡабул ителә: 450103, Өфө ҡалаһы, Зәйнәб Биишева урамы, 17/2, Республика халыҡ ижады үҙәге. Телефон/факс: (347) 289-65-50, электронадрес: gukrcnt@mail.ru, Эльвира Әхмәтйәнова.\nТеги: мәҙәниәт йылы,ҡурай байрамы


Ҡышҡы каникулды файҙалы үткәреүселәр | ГТРК «Башкортостан» — Новости Уфы и РБ\n09 января 2019 — 17:25\nБаҡалы районы Туҡбирҙе ауылында йәшәүсе Мәүлиевтар ғаиләһе уҡыусыларға хоккей уйнау өсөн үҙ баҡсаларында һырғалаҡ эшләгән. Теүәл өс йыл балалар ҡышҡыһын кинәнеп был спорт төрөн үҙләштерә. Һырғалаҡтың уртаһында торған капитандың уйын башланғанын аңлатып һыҙғыртҡас та, йәш хоккейсылар шайба өсөн талаша башлай.\nХәҙер Балаҡатай районының Туҡбирҙе ауылы мәктәбе уҡыусылары буш ваҡыттарын файҙалы үткәрә. Уларҙың осрашыу урыны – һырғалаҡ. Туҡбирҙе ауылында күп балалар хоккей менән ҡыҙыҡһына. Әммә һырғалаҡ район үҙәгендә генә булғас, күптәр был спорт төрөн онотоп торорға мәжбүр. Шулай ҙа ауылда йәшәүсе Мәүлиевтар ғаиләһе уҡыусыларҙың хыялын тормошҡа ашырған. Улар үҙ баҡсаларының бер өлөшөн, көндәр һыуыта башлау менән һыу ҡойоп, туңдыртҡан. Һырғалаҡты эшләү өсөн яҡынса егерме мең литр һыу түгелгән.\nҺөҙөмтәлә, киңлеге ун, ә оҙонлоғо егерме метрлыҡ майҙан килеп сыҡҡан. Әйткәндәй, ата-әсәләр ҙә балаларының буш ваҡыттарын спортҡа бағышлауын ҙур ҡыуаныс менән ҡабул итә. Йәш хоккейсылар ҙа һынатмай, уйындың бөтә ҡағиҙәләрен яттан беләләр. Хоккей уйнарға теләүселәрҙең һаны артҡандан арта, тип ҡыуана балалар. Тимәк артабанғы уйындар ҙа күңеллерәк үтәсәк.\nБында теләгән һәр кем үҙен ысын хоккейсы тип хис итә ала. Бының өсөн уҡыусыларҙың хатта махсус кейемдәре лә бар. Бигерәк тә, һыуыҡ көндәрҙә хоккей уйнау көс һәм дәрт кенә өҫтәй. Хәҙер туҡбирҙеләрҙең иң яратҡан һәм көтөп алған миҙгелдәренең береһе -ҡыш. Бәлки тап улар киләсәктә ысын хоккейсы булып, республикабыҙ данын күтәрер.


«Йыл йыры» - 2015\n«Юлдаш» радиоһы тыңлаусыларын йәнә концертҡа йыйҙы. Был юлы сәхнәлә ФМ 105.5 тулҡындарында яңғыраған популяр йырҙар яңғыраны. Тамашасылар алдында хит-парад еңеүселәре сығыш яһаны. Бында билдәле эстрада йырсылары менән бер рәттән, сәхнәлә тәүге аҙымдарын яһаусы йәш артистар сығыш яһаны.\nЙәш һәм талантлы йырсы Иҙел Нурғәлин сәхнәгә сығыу менән тамашасыны арбап алды. Дәрт-дарманы ташып торған егет йырын башҡарып ҡына ҡалманы, оҫта иттереп бейеп тә күрһәтте. Ләкин тамашасының кәйефе былай ҙа күтәренке ине, артистар менән бергә уларҙың күңелен «Юлдаш» радиоһы алып барыусылары ла асты. Кисә яҡындан аралашыу, бер туҡтауһыҙ шаяртыу формаһында үтте. Сөнки «Юлдаш» башҡарыусылар менән ысынлап та, тығыҙ хеҙмәттәшлек итә. Быны сығыш яһаусылар үҙҙәре лә йөпләне.\nСәхнәлә Хәсән Усманов, Рөстәм Ғиззәтуллин, Гөлдәр Ишҡыуатова һәм башҡалар. Улар бөтәһе лә радио тыңлаусыларға күптән таныш һәм яҡын. Бынан тыш, концертта эксперименттарға ла урын булды. Башҡорт дәүләт опера һәм балет театры солисы Диләрә Иҙрисова романс башҡарҙы.\nОшо уҡ кисәлә сәнғәткә индергән ҙур өлөшө өсөн Диләрәнең өләсәһе, Нәжиә Аллаярова «Юлдаш»тың махсус премияһына лайыҡ булды. «Йыл йыры» - 2015 кисәһендә барыһы 30 артист сығыш яһаны, улар өсөн радио тыңлаусылар үҙҙәре тауыш биргән.\nБындай форматта үткән концертты тамашасылар ҙа бик яратты. Сағыу тамашаның географияһы йылдан-йыл киңәйә. Быйыл мәҫәлән, «Башҡортостан» концерт залы сәхнәһенә Ҡазан ҡунаҡтары ла сыҡты. Шулай итеп «Йыл йыры» «Юлдаш»ты тыңлаусыларға яратҡан артистарын радио аша ишетеү генә түгел, ә сәхнәлә лә күреү мөмкинлеге бүләк итте.


Куйбышев тимер юлының төбәктәр бюджеттарына һалым түләүҙәре арта // Иҡтисад | новости башинформ.рф\nКуйбышев тимер юлының төбәктәр бюджеттарына һалым түләүҙәре арта\n11:43, 6 мая 2010 Иҡтисад\nБыйыл дүрт айҙа Куйбышев тимер юлы Башҡортостан бюджетына күсергән һалым түләүҙәре суммаһы 58 процентҡа артты. Һалым түләүҙәре артыуы Куйбышев магистрале хеҙмәтләндергән бөтә төбәктәрҙә лә тиерлек теркәлде.\nТимер юлдан һалым керемдәренең иң ҙур үҫеше Пенза өлкәһендә теркәлде: ул уҙған йылдың ошо уҡ осоро менән сағыштырғанда 84 процент тәшкил итте. Һамар өлкәһендә ғинуар-апрелдә һалым түләүҙәре – 67 процентҡа, Мордовия Республикаһында 50 процентҡа артты.\nРәсәйҙең ун төбәге урындағы бюджеттарына Куйбышев тимер юлының һалым түләүҙәре суммаһы бөтәһе 1,6 миллиард һумдан ашып китте, был уҙған йылдың шул уҡ күрһәткесенән 60 процентҡа күберәк.\nБелгестәр әйтеүенсә, хеҙмәтләндерелгән төбәктәрҙең урындағы бюджеттарына һалым түләүҙәренең артыуы башлыса тимер юлдың производство эшмәкәрлегенең әүҙемләшеүе һәм Куйбышев магистрале хеҙмәткәрҙәренең эш хаҡы артыуы менән бәйләнгән.\nТеги: тимер юл, һалымдар


16 Ғинуар 2018, 13:33\n“Ҡуйығыҙ әле, маҙаһыҙламағыҙ, ана, олатай-өләсәйегеҙгә барып ярҙамлашып килегеҙ… “ Шулай ти ҙә, Мәүлембирҙе, эргәһендә мыжғышҡан бихисап бала-сағаларҙың һәр береһенә ҡулынан килерҙәй эш ҡушып ҡуя. “Атай, атай, һуғыш тураһында һөйлә әле!” – тип һырып алһалар, ни тип әйтергә лә белмәҫһең. Уларға күрше-тирә балалары ла ҡушыла, етмәһә. Әкиәтме ни һуғыш уларға. Ә Мәүлембирҙене әле һаман алыҫ 1942 йылда тәүге тапҡыр күҙгә-күҙ осрашҡан немец һалдатының ҡарашы эҙәрлекләй, төштәренә кереп ыҙалата… Башҡорт һалдаты өлгөрөрәк булып сыҡты ул ваҡытта – 17-шәр йәшлек ике дошман үҫмерҙең осрашыуында…\n“Һе, шул бер нисә секунд эсендә хәҙер бына нисәмә кешенән торған оло донъяның яҙмышы хәл ителгән,” – тип ғорурланып уйлап ҡуйҙы Мәүлембирҙе Ғәзизов. Бына бит, 1-се төркөм инвалид булып ярым тереләй ҡайтып инһә лә, ярты быуатлыҡ йәшен түңәрәкләй ҙәһә. Унда ла кеше көйөгө булып ултырылманы: донъяһын да көттө, балалар үҫтерҙе, иң ҙур башҡорт ауылы һаналған Сәйетбабала ла абруйлылар рәтендә йөрөй…\n“Маҡтанырға тиһәң, һине ҡуш инде – ҡупайырға ғына тораһың!” – тип үҙен теҙгенләп алған арала, күңеле икенсе яҡтан ҡаршы төштө: “Хәтерлә әле, ҡартлас, 1954 йылды!..”\nИҫ китмәле йәй булды ул йылды, йүкәләрҙән бал шишмә булып аҡты. Колхоз умартасыһы булып эшләгән Мәүлембирҙе Ғәзизовтың бал ҡорттары үҙе кеүек үк алһыҙ-ялһыҙ эшләне, балды ҡайҙа итергә лә белмәнеләр. Һөҙөмтәһе 1955 йылда Республика Ҡортсолоҡ контораһы тарафынан күрһәтелеп, алдынғы умартасы булараҡ, Республика Почет таҡтаһында фоторәсеме торҙо. Бөтә Союз халыҡ хужалығы ҡаҙаныштары күргәҙмәһендә күрһәтерлек булды. Мәскәү, баш ҡала… Ахыр сиктә, юлға йыйынып бөткән еренән бер уй шып туҡтатты бит уны: туҡта әле, шундай ҙур урындарҙа, мин – ябай ғына ауыл малайы, ни тип йөрөйөм дә, сығыш яһарға ҡушһалар, нимә тип әйтә алырмын? Ауыл театрында уйнағанда, ярай әле, алдан ятлағанды һөйләйһең, унда ла онотолоп ҡуя әле ул, ә бындай ғәм алдында ҡаушап төшөп, мәсхәрәгә ҡалып ҡуйһаң… Юҡ, инде, ундай көнгә ҡалып йөрөйһө юҡ, бармайым күргәҙмәләренә! Шулай итеп, данлы умартасы Мәүлембирҙе Ғәзизов ҡорттарын ҡарап ҡалды, ә Мәскәүгә ярҙамсыһы китте, дан-шөһрәттәргә күмелеп, ғүмер буйы һөйләрлек тәьҫораттар тейәп ҡайтты…\nУмартасының һәм умарталыҡтың тормошон беленер-беленмәҫ кенә аҡҡан йылға ағышы менән сағыштыралар. Ул сит күҙлектән генә шулай. Һил генә тәбиғәт мөйөшөндә ниндәй ҡыҙыу эш ҡайнауын аңлар өсөн умарта янында бер аҙ ғына күҙәтеп тороу етә. Минут һайын, миҙгел дауамында, йыл һайын… Ике тиҫтәнән ашыу эшләгән дәүерҙә Мәүлембирҙе дәүләткә тапшырған бал нисә машина булып теҙелер ине икән? Бал табында ғына татлы бит ул, ә былай, уның тирәһендә ниндәй генә болоттар өйөрөлмәй. Һәләкәткә тиңдәре лә һағауыллай, һәр ҡайһыһынан имен-аман сығып, иң мөһиме – бал ҡорттарын ҡурсалап ҡалырға кәрәк тәһә. Шунһыҙ тормоштоң дауамы юҡ, теге ваҡыттағы немец менән осрашҡандағы һымаҡ…\nСыуалышлы уйҙарынан арынып, Мәүлембирҙе бала сағына, һуғыштан һуңғы йәшлек йылдарына әйләнеп ҡайтты. Ата-әсәһе, Зиннәт менән Хәҙисә, әллә ни осондороп үҫтермәне уларҙы. Фәҡир тормоштанмылыр, тыуған бер балалары үлеп торғас, сираттағы бәпестәренә Мәүлембирҙе – Алла биргән тигән тылсымлы исем ҡушҡандар инде. Шундай сәйер исеме арҡаһында яу яланынан тере ҡайтып, туғыҙ балаға ғүмер бирә… “Бөҙрөгө” (ҡатынын, яратып, шулай атай - ред.) – Ауырғазы районының Үтәймулла ауылынан алып ҡайтҡан ҡатыны Мөнирә лә донъя көтөүгә бөтмөр булып сыҡты шул: юғиһә һуғыш яраларынан мәңге һыҙланып йәшәгән иренә терәк булып, янында иш янына ҡуш булып көн итер инеме… Улай тиһәң, Хоҙай бирер ҙә ул, халыҡ әйтмешләй, бирәм тигән ҡолона – сығарып ҡуйыр юлына, тик бына уныһын ала һәм файҙалана белергә лә кәрәк әле ул.\n...Ҙур өҫтәлде уратып алған балаларына күңелле көй сығарып йырлаған самауырҙан сәй яһаған Мөнирәһенә ҡараны ла, тағы көлөмһөрәп ҡуйҙы Мәүлембирҙе. Яу яланында, сираттағы аяуһыҙ алыштан һуң ял иткән арала, аҡ ҡайын төбөнә ултырып Хоҙайҙан ялбарып һорағайны шул...”Һуғыштан әгәр тере ҡайтһам, бер матур ҡыҙға өйләнер инем... балаларым күп булыр ине...” Теләге ҡабул булды, Аллаға шөкөр. Ә йәшлегендә “Бөҙрөгө” ниндәй сибәр ҙә, аҡыллы ла, бигерәк уңған да ине! Йәш килен төшөргәс, уның менән ҡыҙыҡһыныусылар ҙа күп була бит инде. Ауыл халҡына кәләш күрһәтеүҙең ҡыҙыҡ юлын тапты үҙе лә мәрәкәсел Мәүлембирҙе: “Бер аяҡҡа һылтыҡлай, әҙерәк ҡылыйыраҡ та, нишләйһең инде…” Ер аяғы-ер башы яҡтан шундай сәйер кәләш алып ҡайтҡан егеткә аптырап ҡарайҙар ҙа, ауыл киленен күрергә, еңгә бүләге алырға ашҡына кешеләр. Барһалар… бер ере лә зәғиф булмаған, хур ҡыҙылай һылыу ултыра!\n“Сая ла булынған икән – шундай ҙа сибәрҙе эләктергәс,” – тип кинәнеп йәшлеген хәтерләне Мәүлембирҙе Ғәзизов. Балалар ни – үҫеп йыраҡтарға китә торор, әбейе менән балаларының ҡайтҡанын һағынып көтөп торорҙар, донъя шулай ағыр ҙа ағыр…\n…Үҙем бер ҡасан да күрмәгән, ишетеп кенә белгән ағайҙың ҡәнәғәт ҡартлығын шулай күҙ алдыма килтерҙем дә, үҙемә-үҙем һорау бирер һаләткә килдем: “Шунса-шунсама йылдар үткәс, киләсәк быуындарыңа һинең турала бына ошолай иҫтәренә төшөрөп ултырыусы берәйһе табылырмы? Улай хөрмәтләп иҫкә алырлыҡ ниҙәр ҡыйраттың әле һуң һин?..” Юҡ икән, кеше тауҙар аҡтармай, күмәкләп ҡорған эре-эре диуарҙар ҙа ҡыйралышып бөтә, ә халыҡ хәтерендә ҡалыр өсөн әллә ни күптең кәрәге юҡ. Халыҡ ғәменә ҡушылып, ил хәстәрҙәренә бергә сумып, көндәлек бурыс-вазифаларыңды намыҫ менән башҡарып барыуың да етә. Шул ваҡытта һине оҙаҡ йылдар үткәс тә яҡты һүҙ менән иҫкә алыусы табылыр, яңы быуындарға һөйләргә теләүсеһе лә көттөрмәҫ. Үҙең аҫраған бал ҡорттарылай тынғыһыҙ ҙа, уңған да, хәстәрлекле генә була бел.\nҒафуриҙың Сәйетбабаһының уртаһында ҡалҡҡан һуғыш ветерандарына һәйкәлгә баш эйергә насип булғайны ҡасандыр. “Ғәзизов М.З.” тигән исем дә бар ул оҙон теҙмәлә. Бәй, тимен, вафатында ул әлеге минең йәштә генә булған да!.. Ә күҙ алдымдан шул ғүмер осоронда ағай уҙғарған һуғыш юлдары, шанлы-дауыллы йылдар, ниһайәт, ул йыйып оҙатҡан бал ылауҙары рәттәре үтте… Хәтерләрлегең бар икән, ағай. Тағы ла табылырҙар, иҫләрлек вариҫтарың бихисап, улар ҙа лайыҡлы дауам итер һин һалған ныҡлы нәҫел ептәрен…


Башҡортостан делегацияһы эш сәфәре менән Белоруссияла // Сәйәсәт | новости башинформ.рф\nБашҡортостан делегацияһы эш сәфәре менән Белоруссияла\n16:18, 3 марта 2016 Сәйәсәт\nБашҡортостан вәкилдәре эш сәфәре менән Белоруссияла. Рәсми делегацияны Башҡортостан Хөкүмәте Премьер-министры урынбаҫары Дмитрий Шаронов етәкләй. Делегация составында шулай уҡ республиканың сәнәғәт һәм инновация сәйәсәте министры Алексей Карпухин һәм төрлө предприятие етәкселәре бар.\n«Башинформ» агентлығына Рәсәй Сит ил эштәре министрлығының Өфөләге вәкиле Венер Ғәлиәкбәров хәбәр итеүенсә, төп саралар 4 мартҡа билдәләнгән. Яҡтар Хеҙмәттәшлек буйынса эшсе төркөмдөң берлектәге ултырышын үткәрә. Осрашыу сиктәрендә эшкә йомғаҡ яһаласаҡ, мөһим мәсьәләләр тикшереләсәк. Витебск өлкәһенең ҡуртымға алыусылар союзы һәм Башҡортостандың Сәнәғәтселәр һәм эшҡыуарҙар союзы араһында килешеүгә ҡул ҡуйыу күҙ уңында тотола. Бынан тыш, Минск предприятиеларына барыу ҡаралған. Башҡортостан делегацияһы ағзалары Белоруссияның төп тармаҡ министрлыҡтарында һәм ведомстволарында һөйләшеүҙәр үткәрәсәк. Дмитрий Шаронов Белоруссия Премьер-министрының беренсе урынбаҫары Владимир Семашко менән осраша. Шулай уҡ 2016-2017 йылдарҙа яҡтар араһында хеҙмәттәшлекте үҫтереү буйынса документҡа ҡул ҡуйыу ҡаралған.


Ғабдулла Амантай — версиялар араһындағы айырма — Башҡорт Википедияһы\nҒабдулла Амантай — версиялар араһындағы айырма\nҒабдулла Амантай (үҙгәртергә)\n14:03, 23 апрель 2019 версияһы\n78 байт өҫтәлгән , 1 год назад\n20:48, 2 ғинуар 2019 версияһы (төҙәтеү)\n14:03, 23 апрель 2019, ағымдағы версия (төҙәтеү) (кире алырға)\n'''Ғабдулла Амантай''', '''Амантаев Ғабдулла Сәхипгәрәй улы Амантаев''' ([[23 декабрь]] [[1907 йыл]] — [[10 июль]] [[1938 йыл]]) — [[башҡорттар|башҡорт]] шағиры, балалар яҙыусыһы; әҙәбиәт һәм фольклор өйрәнеүсе; йәмәғәт эшмәкәре. 1926 йылдан — ВКП(б) (КПСС), 1934 йылдан — [[СССР Яҙыусылар союзы]] ағзаһы.\nҒабдулла Сәхипгәрәй улы Амантаев (Ғабдулла Амантай) 1907 йылдың 23 декабрендә [[Ырымбур губернаһы]] Ҡыпсаҡ улусы [[Үрге Ҡунаҡбай]] ауылында<ref name="Х" /> уҡытыусы ғаиләһендә тыуған. Тәүге белемен үҙҙәренең йортонда һәм ауыл мәҙрәсәһендә ала. Бик йәшләй ул рус телен өйрәнә. Атаһы ярҙамында тиҙҙән татар, рус яҙыусыларының әҫәрҙәрен мауығып уҡый башлай.\n1920 йылда ул комсомол сафына инә, ә инде 1921 йылда комсомолдың Туҡсоран кантон комитеты секретары итеп һайлана. Унан белемен артабан камиллаштырыу маҡсатында уҡырға инеп, [[Ырымбур башҡорт педагогия техникумы]]н тамамлай. Был осорҙа ул һаман да комсомол эштәрендә актив ҡатнаша, бер үк ваҡытта Ырымбур комсомолында ваҡ милләттәр бүлеге мөдире вазифаһын башҡара.\nhttps://ba.wikipedia.org/wiki/Махсус:Сравнение_версий/883265 ҡабул ителгән


28 ғинуар — Башҡорт Википедияһы\n28 ғинуар — григориан стиле буйынса йылдың 28-се көнө. Йыл аҙағына тиклем 337 көн ҡала (кәбисә йылында 338).\n28 ғинуар Викимилектә\nЕр: Шәхси мәғлүмәттәрҙе һаҡлау көнө.\nЛЕГО конструкторы көнө.\nАҠШ: Һөнәри эшмәкәрлек көнө.\nРуанда: Демократия көнө.\nРәсәй: Хәрби-Диңгеҙ флотының юғары махсус офицер кластары көнө.\nӘрмәнстан: Армия көнө.\n1724: Петр I указы менән Рәсәйҙә Петербург фәндәр академияһы һәм Петербург университеты ойошторола.\n1969: Өфөлә «Вечерняя Уфа» гәзитенең беренсе һаны донъя күрә.\n1813: Генерал-лейтенант П. М. Волконский командалығындағы корпус составында 2-се башҡорт полкы Варшаваға инә.\n1967: Башҡорт АССР-ы Министрҙар Советы Салауат Юлаев исемендәге премия булдыра.\n2010: «Байыҡ» башҡорт бейеүе балалар республика конкурсы үткәрелә башлай.\nРаспопов Игорь Павлович (1925—24.03.1982), ғалим-тел белгесе. Бөйөк Ватан һуғышында ҡатнашыусы. 1958 йылдан Башҡорт дәүләт университетының тел ғилеме һәм урыҫ теле кафедраһы, 1968 йылдан — Воронеж дәүләт университетының урыҫ теле кафедраһы мөдире. Филология фәндәре докторы (1964), профессор (1967). СССР юғары мәктәбе отличнигы (1975).\nҒиләжева Фәрзәнә Ғәйнетдин ҡыҙы (1940), хеҙмәт ветераны. 1970—1995 йылдарҙа Дүртөйлө район мәҙәниәт йорто хеҙмәткәре. Башҡортостан Республикаһының атҡаҙанған мәҙәниәт хеҙмәткәре.\nСмыслов Анатолий Михайлович (1950), ғалим-инженер-механик. 1973 йылдан Өфө авиация институты һәм Өфө дәүләт авиация техник университеты уҡытыусыһы, шул иҫәптән 2003 йылдан — машиналар эшләү технологияһы кафедраһы мөдире. Башҡортостан Республикаһы Фәндәр академияһының техник фәндәр бүлексәһе ағзаһы (1991), техник фәндәр докторы (1993), профессор (1994). Рәсәй Федерацияһының атҡаҙанған машина эшләүсеһе (1992), СССР-ҙың уйлап табыусыһы (1987), Башҡортостан Республикаһының Фән һәм техника өлкәһендәге дәүләт премияһы лауреаты (2007). Сығышы менән хәҙерге Башҡортостан Республикаһының Иглин районы Көҙөй ауылынан.\nМортазина Нурия Вәкил ҡыҙы (1960), йырсы. Хөсәйен Әхмәтов исемендәге Башҡорт дәүләт филармонияһы вокалсыһы, 2007 йылдан Заһир Исмәғилев исемендәге Өфө дәүләт сәнғәт институты уҡытыусыһы. Башҡортостан Республикаһының атҡаҙанған артисы (2004). Сығышы менән хәҙерге Башҡортостан Республикаһының Миәкә районы Мәнәүезтамаҡ ауылынан.\nТимашев Сергей Михайлович (1866—27.11.1922), Рәсәй империяһы һәм Совет Рәсәйенең ғалим-терапевы, педиатр. 1897—1922 йылдарҙа Томск университеты уҡытыусыһы, шул иҫәптән 1907 йылдан кафедра етәксеһе. Медицина фәндәре докторы (1896), профессор (1901).\nЛибрович Леонид Сигизмундович (1891—14.12.1967), СССР-ҙың ғалим-геологы, палеонтолог. 1941—1944 йылдарҙа Башҡортостан дәүләт геология идаралығының өлкән геологы. Геология‑минералогия фәндәре докторы (1937), профессор (1938). Сығышы менән Санкт-Петербург ҡалаһынан.\nВалавин Анатолий Иванович (1921—17.09.1998), Бөйөк Ватан һуғышында ҡатнашҡан хәрби хеҙмәткәр. 1967—1969 йылдарҙа уҡсылар дивизияһы командиры, гвардия генерал-майоры (1968). Ҡыҙыл Байраҡ, өс Ҡыҙыл Йондоҙ һәм 1-се дәрәжә Ватан һуғышы ордендары кавалеры. Сығышы менән хәҙерге Башҡортостан Республикаһының Белорет районы Тирлән ауылынан.\nЙәнекәйева Дилә Дәрд ҡыҙы (1951), хеҙмәт ветераны, ғалим-психиатр, яҙыусы. 1976—1989 йылдарҙа Мәскәүҙең 2-се медицина институты уҡытыусыһы. Медицина фәндәре кандидаты (1981).\nКашапов Марс Фәрәх улы (1966), хужалыҡ һәм муниципаль хеҙмәт эшмәкәре. 2012—2017 йылдарҙа «Янғантау» шифаханаһы дәүләт унитар предприятиеһының директор урынбаҫары, 2017 йылдың мартынан Салауат районы хакимиәте башлығы. Өсөнсө (2012) һәм дүртенсе (2016) саҡырылыш район Советы депутаты.\nЧапаев Василий Иванович (1887—5.09.1919), Беренсе донъя һуғышында ҡатнашҡан һәм граждандар һуғышында һәләк булған хәрби хеҙмәткәр. 1919 йылда Өфөнө Колчак ғәскәрҙәренән азат иткән 25-се уҡсылар дивизияһы командиры. Рәсәй империяһының өс Георгий тәреһе һәм Совет Рәсәйенең Ҡыҙыл Байраҡ (1919) ордендары кавалеры.\nИсаев Әбделбарый Низаметдин улы (1907—13.11.1983), ислам дин әһеле һәм белгесе, мәғрифәтсе. 1975-1980 йылдарҙа СССР-ҙың Европа өлөшө һәм Себер мосолмандарының дини идаралығы мөфтөйө. Бөйөк Ватан һуғышында ҡатнашыусы. Сәйәси золом ҡорбаны.\nТалипов Мазһар Талип улы (1912—10.10.1997), Бөйөк Ватан һуғышында ҡатнашыусы. 112-се Башҡорт кавалерия дивизияһы яугиры, сапёр взводы шартлатыусыһы, ҡыҙылармеец. Ҡыҙыл Йондоҙ (1944) һәм II дәрәжә Ватан һуғышы (1985) ордендары кавалеры.\nЙосопов Мират Зиятдин улы (1927), тау инженеры‑геолог, ғалим. Техник фәндәре кандидаты. (1975). РСФСР‑ҙың атҡҙанған геологы (1989), Татар АССР‑ның атҡаҙанған нефтсеһе (1977), СССР‑ҙың нефть сәнәғәте отличнигы (1970), Татарстан Республикаһының почётлы нефтсеһе (2003). Сығышы менән Башҡортостан Республикаһының Саҡмағош районы Сыйрышбаш ауылынан.\nАхунова Ольга Андреевна (1952), педагогик хеҙмәт ветераны. Мәсетле районы Оло Ыҡтамаҡтағы хәҙерге 1-се лицейҙың элекке уҡытыусыһы. Башҡортостан Республикаһының атҡаҙанған уҡытыусыһы (2007), Рәсәй Федерацияһының мәғариф отличнигы (1995). Сығышы менән ошо ауылдан.\nНафиҡов Рәүил Камил улы (1957), хеҙмәт ветераны. Өфө суднолар эшләү-йүнәтеү заводының элекке директоры. Башҡортостандың атҡаҙанған төҙөүсеһе.\nСолтанов Айрат Хәмит улы (1962), театр актёры. 1991 йылдан Туймазы татар дәүләт драма театры актёры. Башҡортостан Республикаһының халыҡ артисы (2012).\nСилантьев Иван Матвеевич (1918—7.07.1958), Бөйөк Ватан һуғышында ҡатнашыусы. Советтар Союзы Геройы (1943). Сығышы менән хәҙерге Башҡортостан Республикаһының Иглин районы Ҡалтыман ауылынан.\nХәбирйәнов Сәғит Хәбирйән улы (1933—2005), Кушнаренко районы М. Горький исемендәге колхоздың элекке механизаторы, Ленин ордены кавалеры.\nРәхмәтуллин Янбай Әбүбәкер улы (1939—2009), Баймаҡ районының элекке «Сибай» совхозы механизаторы. Ленин ордены кавалеры (1972), Башҡортостан Республикаһының атҡаҙанған ауыл хужалығы хеҙмәткәре (1997).\n28 ғинуарҙа тыуғандар\n1845: Виктор Пашутин, Рәсәй империяһы табибы, 1890—1901 йылдарҙа Хәрби медицина академияһы начальнигы.\n1952: Башкиров Владимир Леонидович, СССР һәм Рәсәй альпинисы. СССР-ҙың спорт мастеры, халыҡ-ара класлы спорт мастеры.\n1955: Сергей Дроздов, СССР һәм Рәсәй йырсыһы, композитор, 1974—1988 йылдарҙа «Синяя птица» вокал-инструменталь ансамбле солисы.\n1955: Николя Саркози, дәүләт эшмәкәре, 2007—2012 йылдарҙа Франция президенты.\n28 ғинуарҙа вафат булғандар\n814: Бөйөк Карл, 768 йылдан франк короле (көньяҡ өлөштә 771 йылдан), 774 йылдан лангобард короле, 788 йылдан Бавария герцогы, 800 йылдан Көнбайыш императоры.\n2009: Ғәзим Шафиҡов, Башҡортостанда йәшәп, рус телендә ижад иткән шағир, прозаик, драматург, сценарист, публицист, тәржемәсе һәм фольклорсы.\nhttps://ba.wikipedia.org/w/index.php?title=28_ғинуар&oldid=1107905 ҡабул ителгән\nПоследний раз редактировалась 28 ғинуар 2022 в 08:43\nБыл бит һуңғы тапҡыр 08:43 28 ғинуар 2022 үҙгәртелгән.


Моң ҡуба йән йылыһынан » Журнал Башкортостан кызы | Башҡортостан ҡыҙы журналы\nШағирә, «Аҡбуҙат» журналының баш мөхәррире Тамара Искәндәриә-Юлдашева шиғырҙарынан, һәлмәк ижад йөгөнән донъяның әсеһен дә, сөсөһөн дә татыған ҡаһарман рухлы ил инәһе күҙ алдына баҫа. Тормошта ул – биш балалы ябай ғаиләлә донъяға килгән һөйөклө бала, сабыр аҡыллы шағир ҡатыны, уңған килен, һөлөктәй өс улдың – Искәндәр, Данияр, Рамазандың әсәһе, һөйөклө ҡәйнә... Моңло ҡәләм эйәһе булыуҙан тыш, әүҙем йәмәғәтсе, йәш ижади көстәрҙе бәпләп үҫтереүсе, әҙәбиәткә яңы аяҡ баҫҡандарға профессиональ ярҙам күрһәтеүсе. Уға ҡағылған мөғжизәүи ҙә, серле лә тойолған ваҡиғалар тәрән уйлы, йомарт йөрәкле, нурлы булмышынан, ғүмерҙе сикһеҙ бәхет тип ҡабул ҡылмышынандыр.\nҠанатлы бала саҡ\n«Хоҙай Тәғәлә һәр кеше ғүмеренә, холҡона таманлап, хикмәтле йә ғибрәтле уйын эсенән һала – ут эсенә һаламы ни?! Кеше, шул сихырлы ут эсенән сығырлыҡ көс таба алһа үҙендә, Хоҙайҙың рәхмәтен яулай, тиҙәр.»\n(«Утлы ҡулса» хикәйәһенән)\nТоратау киңлектәрендә ултырған бәләкәй генә Ҡыяуыҡ тигән ауылда донъяға килгән ул. Ҡыяуыҡ йылғаһына бәпкәләр төшөргән, яр япрағы, еләк сәскәһе серенә арбалған. Ә бына үҙенең ҡатын-ҡыҙ затынан икәнен тәүләп аңлағанында шул хәтлем эсе бошҡан. Ағаһына эйәреп уҡ атып, көслө, ғәйрәтле, ғәййәр ир-егет булырмын, тип күҙ алдына килтереп йөрөгән дә баһа быға тиклем! Башмаҡ мөгөҙҙәренә эләгеп тә, ат арбаһы аҫтына тәгәрәп тә мөғжизә менән иҫән ҡалғас, ҡурҡаҡ ҡына бәләкәс ҡыҙыҡай икәнеңде нисек танымайһың инде! Өс йәшенә тиклем һөйләшмәгән Тамараның теле китап уҡып тигәндәй асыла. Бер ваҡыт, өйҙә бер үҙе ҡалғандан һуң, ҡулдарын ҡош ҡанаттары шикелле елпеп: «Ә мин шиғыр оттом!» – тип ҡаршылауы Сания апай менән Ишбулды ағайҙы тамам хайран итә. Өс йәштә «Башҡортостан» гәзитенән шиғырҙы үҙе уҡып ятлаһын әле! Тел биҫтәһенә әйләнгән ҡыҙҙы тыйып ҡына ла булмай икән аҙаҡ! Өндәшмәүҙең дә ҡайһы саҡ алтын икәнен, ваҡытында әйтелгән һүҙ ниндәй көскә эйә булһа, уны әйтмәй тыйылып ҡалыуҙың да тылсымлы ҡөҙрәтен аңларға һынауҙар үтәһе бар әле бәләкәс Тамараға. Ауылдарын утлы өйөрмәләрҙән ҡурсып, кешеләрен һаҡлап ятҡан Әүлиәнең аҫыл һөйәктәре, уның бөйөк рухы алдында үҙенең ни хәтлем бәләкәйлеген тойоп, Хоҙайҙың илаһи ҡөҙрәтенә, тылсымына ышанып буй еткерә донъяны тәрән фәләсәфәүи тойомлау аша ҡабул иткән хисле ҡыҙсыҡ.\nХыял – ымһындырғыс көс\n«Йөрәгем терелер тик шиғри мускулдан!»\nШағирәне үҫкән мөхите тәрбиәләй. Шиғыр сығара торған ҡыҙ бул да, байрамдарҙа һүҙеңде әйтмәй ҡал, имеш. Тамара сәмләнеп ижад итә, йә, шиғырыңды һөйлә тиһәләр, бер ҙә инәлтеп тормай. «Башҡортостан пионеры»нда ижади бәйге иғлан ителгәс, бер туҡтауһыҙ шиғыр, хикәйәләрен яуҙыра. Һөҙөмтәлә ҡыҙ еңеүсе тип иғлан ителә, Бөтә Союз «Артек» пионер лагерына путевка менән бүләкләнә. Шулай инде, уҡытыусы балаһы булғас, тиҙәр. «Беҙ түгел, үҙе тырышҡан бит!» – ти ата-әсәһе, аптырап. Ҡыҙыҡай ошо бәләкәй генә ҡаҙанышы менән, әйтерһең, рухи үҫешкә юллама ала. Бөтә ил балалары араһында үҙен лайыҡлы тотоп, юғалып ҡалмайынса, русса алып барылған фәндәрҙән һынатмай, ҙур сәхнәнән үҙенең шиғырҙарын уҡып танылып, бер башҡа үҫеп ҡайтып төшә ул «Артек»тан.\nАтаһының, кеше ҡушҡаны түгел, үҙең белеп эшләгәне генә Эш һанала, тигәне сәменә тейә бит! Үҙ һүҙле, еңмеш ҡыҙыҡайға әүерелергә лә, аҙаҡ шул ныҡышмаллыҡты ауыҙлыҡларға ла өйрәнергә тура килә әле уға.\nЙәнырыҫта урта мәктәпте уңышлы тамамлағас, Мәскәүҙәге Әҙәбиәт институтына уҡырға барырға хыяллана. Әммә, документтар был уҡыу йортона ике йыл эшләгәндән һуң ғына ҡабул ителә, тигән талапҡа буйһоноп, Тамара, яҡындарын шаҡ ҡатырып, Ишембай трикотаж фабрикаһына тегенсегә өйрәнсек булып эшкә урынлаша. Егәрле, бөтмөр ҡыҙыҡай журналислыҡҡа уҡырға китергә йыйынғас, цех начальнигы уны ебәрмәҫкә булып сат йәбешә, һинең кеүектәр бына беҙгә кәрәк ине, ҡойоп ҡуйған технолог булыр инең, үҙебеҙгә уҡытып алырбыҙ, ти ул ҡыҙға нисек тә тәьҫир яһарға теләп. Тамарамы инде алдына алғанды ҡуя торған кеше! БДУ-ға, филология факультетының рус теле һәм әҙәбиәте бүлегенә уҡырға инә ул. Ә үҙе ижадҡа тартыла. «Шоңҡар» әҙәби берекмәһенең әүҙем ағзаһы булып китә.\nЙөрәктә ятҡан яҡтылыҡ\n«Бер ихтыярҙа, бер ынтылышта, бер фекерҙә! Ижадым шул саҡта ғына тотош бер йәндәй, уйнап, көлөп, тартып торасаҡ!»\n(«Уйынсыҡ ишәк» хикәйәһенән)\nҮҙенең ижад кредоһы хаҡында 30 йыл элек яҙылған «Уйынсыҡ ишәк» хикәйәһендә әйтеп бирә шағирә. Ғүмере буйына эҙләгән сергә, рухи бейеклеккә ынтылыш, илаһи нур ҡанатына тотоноу, ғажиз иткән моң артынан эйәреү, тормош ысынбарлығын танып, өлөшөнә төшкән көмөшөн ҡәҙерләү, үҙ тәғәйенләнешен асыҡ тойоу ул. 2014 йылда «Ағиҙел» журналында донъя күргән «Тимер быуат» поэмаһында ла лирик геройҙы, гүйә, тап ошо һорауҙар ҡамсылай. Бер Шағирәнең генә йәнен көйрәтәме ни был һорау? Тотош заманға ҡуйылған мәсьәлә бит был. Күптәр матди байлыҡ артынан ҡыуып, донъяла үтәргә килгән төп тәғәйенләнешен дә онотҡан болғауыр заманда, әҙиәбәнең төп инанысы – иман. Изгелек барында ҡатын-ҡыҙ үҙе булып ҡала ала. Ут әҙер хәлендә бик һирәк осраған шикелле, изгелек тә үҙенән-үҙе генә тыумай, уны ла тәрбиәләр кәрәк.\n«Атайыбыҙ әсәйебеҙгә ҡарата ихтирамды беҙҙә бәләкәйҙән тәрбиәләне. Әсәйем серем итергә ятып торһа, йүгертеп өҫтөнә берәүебеҙ шәл яба. Ултырғыстың иң йомшағын уға тип килтерәбеҙ. Алма-емештең иң матурын уның өсөн айырып ҡуябыҙ. Ә әсәйем иһә беҙҙең менән мотлаҡ бүлешә – ошонда сағылмаймы ни тәрбиә? Бала, өҫтәл янына килеп, ризыҡтың иң матурына үрелгәндә, асыуланырҙан, дәғүә белдерерҙән алда, ғаиләлә бер-береһенә хөрмәт тәрбиәләргә тейеш бит атай-әсәй», – тиеүе лә уның тормоштағы күҙәтеүсәнлеге, яҡындары менән ниндәй мөғәмәлә ҡороуы хаҡында һөйләй.\nТамара Искәндәриәнең «Уйынсыҡ ишәк» хикәйәһендәгесә, ҡолон тигәнең ҡарышҡаҡ ҡына ишәк булып сыҡһа? Майшәм һауытымы, әллә эсендәге утымы ҡиммәтле, тигән һымаҡ, һәр хәлдә лә күңелдә яҡтырған нур мөһимерәктер. Шулай булмаһа, уйынсыҡ ишәкте хәрәкәткә килтергән еп уға йән керетмәҫ, тояғынан «осҡондар» сәсрәттермәҫ ине бит.\nБер мәлдең ике ҡанаты\n«Һинме ни был, берҙән-бергенәм,\nҺинме ни был, минең йәргенәм?»\nБуласаҡ тормош иптәше, Әҙәбиәт институтында уҡып йөрөгән Хисмәт Юлдашев менән ул Өфөлә ижади йәштәр конференцияһында таныша. Шағир егет, яңы ғына яҙылған шиғырҙарын уҡып, ҡыҙҙың нескә, бай күңелендә үҙе өсөн илһам сығанағы табыуын асып һала. Йәштәр бер-береһендә иш булыр яртыһын таный. Ҡатын-ҡыҙ күҙлегенән уттай янып торған Хисмәт менән шаян тәбиғәтле алсаҡ Тамара, ҡулға-ҡул тотоношоп, ел-ямғырға бирешмәй, ғүмер һуҡмағынан бергә килә. Башҡорт әҙәбиәтендә уларҙың моң ауаздашлығын «Шағирҙар дуэты» тип тәҡрарлайҙар. Ике төрлө ағымды бер нисек тә ҡушып булмағандай, шиғри ауаздары ла һәр ҡайһыһы үҙенә башҡа. Һәм улар шуның менән ҡыҙыҡлы ла.\nҒәфү итә белгәндәр генә рухи бейеклеккә өлгәшә, тип һанай Тамара ханым. «Китап» нәшриәтендә быйыл донъя күргән «Бәрәкәтле көн» китабындағы «Утлы ҡулса» хикәйәһендә әҙәм яҙмыштары бөгөлдәрен үҙгәртә алмаясағын тойған тәрбиәсе лә елгә ҡаршы барыуын аңлай. Берҙән-бер юл тормошто ҡабул итеү булыуына инана. Кешеләрҙе, хәләлеңде, балаңды нисек бар, шулай ҡабул итеү – бәхет асҡыстарының береһе. Ысын күңелдән ярата белгән кешеләрҙең һөйөү сере был.\n«Рухыбыҙға, ҡайҙан көс алһаҡ та, күктәр генә итә идара»\n(«Моң- тәлгәш» китабынан)\nБыйыл яҙын Тамара Искәндәриә етәкселегендә үткән ҡәләм тибрәтеүсе балаларҙың «Бәпембә» фестивале – телебеҙ, әҙәбиәтебеҙ киләсәге, ошо мөҡәддәс төшөнсәләр хаҡында хәстәрлек күреү сағылышы. «Һәләтле балаларҙы билдәләү маҡсатынан ойошторолдо был сара. Республиканан 60-ҡа яҡын йәш ижадсы ҡатнашҡан фестивалдең емештәре бер саҡ өлгөрөр, үҙҙәрен киләсәктә танытырҙар әле», – ти Тамара Ишбулды ҡыҙы.\nУның, тау-тау ҡулъяҙмалар уҡып, ҡәләмдәштәрен йыйып, фекер алышып, кәңәштәр, баҫылыр китаптарға фатиха биреп, йәш яҙыусыларға юл ярыуын да беләм. Башҡортостан Яҙыусылар союзының шиғриәт секцияһы рәйесе булараҡ, үтә лә яуаплы ҡарай ул үҙенә йөкмәтелгән был вазифаға.\nСит республикаларҙа башҡорт әҙәбиәтен танытыу, яҙыусылар форумдарында ҡатнашыу, башҡа телдәргә әҫәрҙәрен тәржемә итеү өлкәһендә лә өлгөрлөк күрһәтә әҙибә. Йәнә лә бер һөйөнөслө яңылығы – «Инеш» нәшриәтендә уның рус телендә «Таш йылға» исемле китабы сыҡты.\nМөғжизәләр ҡуна усына\n«Нисә йылдар буйы, донъянан таң ысығындағылай гәлсәр төҫтәр йыйып, мөғжизә яһайым, тип тырыштым».\nҺәр ғәҙәти көндә, мөғжизәүи ваҡиғалар аша үҙенең барлығын һәм берлеген белдереп ҡуя бөйөк ижадсы Аллаһы тәғәлә, ти Шағирә. Бер ваҡыт улы менән ҡабаланып эшкә китеп барғанда, «мин көндән-көн бәхетлерәк» ише тылсымлы һүҙҙәрҙе ҡабатлап атлайҙар. Шул мәлдә ҡаршыларына йылп итеп бер тейен йүгереп сыҡмаһынмы! Шағирә: «Эй сабыйымды!» – тип ҡулдарын һоноуы була, йәнлек уға үрмәләй башлай. «Ҡаушап ҡалып, уны ергә төшөрҙөм, ә тейен улыма үрмәләй. Туҡталыштағы кешеләр, сыр-сыу килеп, фотоға төшөрә. Был хаҡта һөйләгәс, бер танышым, дәүләт (ҙур ярҙам) булған бит һеҙгә, тине. Ысынлап та, ул саҡтағы эсте бошорған хәлдәр ыңғайға үҙгәрҙе. Аҙаҡ, эх, ниңә тейенде ҡулыма алырға ҡурҡтым, ошо ваҡиға ихласлығыма, мөғжизәне ҡабул итергә әҙерлегемә һынау булманымы икән, тип уйландым», – ти ул.\nМоң тулы күҙҙәре менән усы йылыһында иҙрәгән һары беснәк, тәҙрәһе төбөндә төн сыҡҡан уйсан күгәрсен, юлда осраған серле ҡарсыҡ – һанай китһә, мөғжизәләр тап булып ҡына тора уға. Әммә тормош көндәлек мәшәҡәттәр, хәстәрҙәр менән үрелеп бара шул. Аҡ һыҙаттарҙы ҡаралары алмаштыра. Һынауҙар ҡуя. Шуныһы менән дә ҡәҙерлелер ул йәшәү. Шағирә мөғжизәне үҙе тыуҙыра. Илаһи бер яҡтылыҡ менән янған күңел уты, йән һиҙгерлеге, йөрәк һүҙе, нурлы булмышы менән.


Юл хаҡын банк картаһы аша түләп була | ГТРК «Башкортостан» — Новости Уфы и РБ\nЮл хаҡын банк картаһы аша түләп була\n19 января 2018 — 15:50 ГТРК «Башкортостан»\nАвтобустарҙа юл хаҡын хәҙер банк картаһы аша түләп була. Бындай ысул әлегә өс төрлө йүнәлешле автобуста булдырылған. Әйткәндәй, быйыл маршруттарҙа терминал аша түләү ысулы киңәйтеләсәк. Карта аша түләү ысулына халыҡтың ҡарашы ниндәй? Водителдәр өсөн уңайлымы? Элек халыҡ автобустарҙа юл хаҡын кеҫә аҡсаһы менән түләһә, ә хәҙер иһә банк картаһы менән дә билет алырға мөмкин. Бындай ысул ваҡытты ла күп алмай, рулдә ултырыусыға ла юлда иғтибарлыраҡ булырға мөмкинлек бирә. Юл хаҡын банк картаһы аша түләү ысулы әлегә өс кенә йүнәлешле автобуста булдырылған. 2017 йылдың башында ғына сыҡҡан бындай мөмкинлекте әлегә күптәр белеп етмәй. Шуға ла көнөнә терминал аша бары ике-өс кенә кеше ҡулланырға мөмкин. Ә бына трамвай һәм троллейбустарҙа социаль һәм электрон карта аша түләү 2009 йылдан алып эшләй. Ә хәҙер иһә был тимер аттарҙа ла банк картаһы менән билет алып була. Әммә банк картаһы менән ҡулланыу өсөн уның бер –нисә ҡағиҙәләрен дә белеү мотлаҡ. Хәҙерге ваҡытта кешеләр теләһә ниндәй банк картаһы аша юл хаҡын түләй ала. Был картала ошондай билдә булырға тейеш. Әйткәндәй, юл хаҡы 20 һум булһа, ә банк картаһы менән 18 һум буласаҡ.\nӘйткәндәй, маршруттарҙа юл хаҡын терминал аша түләү халыҡ өсөн генә түгел, ә транспорт хеҙмәткәрҙәре өсөн күп уңайлыҡтар тыуҙыра. Халыҡ өсөн генә түгел, ә водителдәр өсөн дә күп уңайлыҡтар тыуҙырған терминал аша түләү ысулы быйыл күп автобустарҙа булдыраласаҡ. Бындай ҡарарға хөкүмәт премьер-министры Рөстәм Мәрҙәнов ҡул ҡуйҙы. Банк картаһы аша юл хаҡын түләү ысулы тиҙҙән шулай уҡ ҡала һәм ҡала яны маршруттарҙа ла булдыраласаҡ.


Рәсәй Президенты Дмитрий Медведев Федераль Йыйылышҡа ил башлығының традицион Мөрәжәғәтнамәһе менән беренсе тапҡыр сығыш яһаны. Президент ҡайһы бер программалар белдереүе яһап, сәғәт ярым эсендә дәүләт сәйәсәтенең өҫтөнлөклө йүнәлештәрен билдәләне. Дмитрий Медведев Рәсәй Президентының һәм Дәүләт Думаһы депутаттарының вәкәләттәре мөҙҙәтен ярашлы рәүештә дүрт йылдан алты һәм биш йылға тиклем арттырырға тәҡдим итте. Дмитрий Медведев белдереүенсә, был Конституция реформаһы түгел, ә бары тик уны төҙәтеү генә. Рәсәй Конституцияһына килгәндә, быйыл уны ҡабул итеүгә 15 йыл була, тине Президент.\n- Рәсәй Конституцияһы үҙенең һөҙөмтәлелеген иҫбатланы, ул эшләй, һәм уның база положениелары күп йылдар дауамында ныҡ булып ҡалырға тейеш, - тине Дмитрий Медведев.\nРәсәй Президенты бер нисә белдереү яһаны, улар Рәсәй дәүләт власы системаһы кисерәсәк ҙур үҙгәрештәр хаҡында. Шулай итеп, Рәсәй Федерацияһы Хөкүмәте йыл һайын башҡарылған эш тураһында Федераль Йыйылыш алдында отчет бирәсәк.\nАлдан көтөлгәнсә, Мөрәжәғәтнамәлә Көньяҡ Осетия ваҡиғаларына һәм донъя финанс көрсөгөнә ҙур урын бирелде.\nИл башлығы Рәсәй-Америка мөнәсәбәттәре темаһына ҙур иғтибар бүлде. Беҙҙең Америка халҡы менән проблемалар юҡ, тине Дмитрий Медведев. "Америка Ҡушма Штаттарының яңы хакимиәте Рәсәй менән яҡшы мөнәсәбәттәр файҙаһына өҫтөнлөк бирер" тигән ышаныс белдерҙе.\nМедведев, алдан көтөлгәнсә, бюрократия һәм коррупцияға ҡаршы көрәш темаһын күтәрҙе. Был юлы илдең бөтә программа документтарының мәңгелек темаларына, иҡтисади блокка ҡарағанда, бәлки, иғтибар аҙыраҡ бүленгәндер.\n- Финàнс көрсөгө дауам итә, - тип һанай Медведев. Ил башлығы, дәүләт уның эҙемтәләрен еңеп сығыу өсөн мөмкин булғандың барыһын да ҡабул итә, тип белдерҙе. "Рәсәйҙе эре донъя финанс үҙәгенә әйләндерергә һәм һумды нығытырға кәрәк. Һумдар менән иҫәпләүҙәргә күсергә кәрәк, айырыуса, нефть һәм газ булған ерҙә".\nИлдең оборона һәләтлелеге тураһында һөйләгәндә, "беҙҙе ныҡлыҡҡа һынайҙар" тигән фекер тыуа, тине Медведев. "Рәсәй ҡыҙыу ҡоралланыуға тартылмаясаҡ". Президент белдереүенсә, Ҡораллы Көстәрҙең тышҡы күренеше раҫланған. Козельскиҙа ракета дивизияһының өс полкы таратылмаясаҡ. Калининград өлкәһендә "Искәндәр" ракета комплексы йәйелдереләсәк.\nДмитрий Медведев, сығышын тамамлап, аталған бөтә сараларҙы тормошҡа ашырыу аныҡ кешеләрҙән тора, тине. Ил башлығы "таланттар эҙләүҙе" тәҡдим итте. Президент, квалификациялы кадрҙар проблемаһын хәл итеү йәһәтенән, Рәсәйҙә 2010 йылды Уҡытыусылар йылы тип иғлан итте. Донъяла Рәсәй мәғарифының абруйы, үкенескә ҡаршы, ҡаҡшай. Юғалған позицияларҙы мәктәп эскәмйәһенән тергеҙә башларға кәрәк. Күп нәмә педагогҡа бәйле булыуын аңлап, дәүләт педагогтарға сифатлы эш өсөн мораль һәм матди дәртләндереү сараларын булдырыу, уҡытыусылар йәмғиәттә хөрмәткә лайыҡ шәхес булһын өсөн барыһын да эшләйәсәк, тине Медведев.


Изге байрам менән! // Сәйәсәт | новости башинформ.рф\n18:20, 3 апреля 2010 Сәйәсәт\nПравославие христиандары 3 апрелдә үҙҙәренең изге байрамдары – Пасханы билдәләй. Шул айҡанлы Башҡортостан Президенты Мортаза Рәхимов республика христиандарын дини байрамдары менән ҡотланы.\n“Башҡортостан Республикаһының хөрмәтле православие христиандары! Һеҙҙе бөйөк христиан байрамы – Изге Пасха менән ихлас ҡотлайым!\nХристостың ҡайтанан терелеү көнө, Православие сиркәүенең төп байрамы, рухи-әхлаҡи ҡиммәттәргә тоғролоҡто символлаштыра. Ул һәр ваҡыт яҡын кешеңә ихтирам, шәфҡәтлелек һәм мәрхәмәтлелек, ғәҙеллек һәм эш һөйөүсәнлек менән ассоциациялаша.\nБөгөн төбәгебеҙҙәге традицион диндәр йәмғиәтте рухи тергеҙеүҙә мөһим роль уйнауы, граждандар араһында тыныслыҡты һәм татыулыҡты нығытыуға әүҙем булышлыҡ итеүе ҡыуандыра. Улар таратҡан идеалдар йәмғиәттең рухи нигеҙҙәрен, хәйриә һәм изгелек, кешеләрҙең әхлаҡи яҡтан күтәрелеүе һәм сафланыуы традицияларын нығытыуға булышлыҡ итә.\nБашҡортостанда диндарҙарҙың ихтыяждарына ҙур иғтибар менән ҡарайҙар. Беҙ артабан да төбәгебеҙ һәм бөтә ил яҙмышы менән айырылғыһыҙ бәйләнгән конфессияларҙың эшмәкәрлеге өсөн уңайлы шарттар булдырыуға булышлыҡ итәсәкбеҙ.\nҺеҙҙе изге Пасха менән ҡотлап, был ышаныс һәм тормоштоң тантана итеү байрамы һеҙгә яңы көс бирер, бик күп изге эштәргә илһамландырыр, тип ышанам.\nҺеҙгә һәм яҡындарығыҙға ныҡлы һаулыҡ, именлек һәм бәхет теләйем!


Видеочивать 24 - Был - Видео чат №1 - егет йәки ҡыҙ менән танышып онлайн!\nВидеочивать 24 - Был\nУл ваҡытта беҙҙең ябай кешеләр Яһалма быуат аҙ аралашҡан кешеНажива ваҡыт эҙләнә, йәки эшкә Китә, магазинға йүгереп ашыу эҙләү Тауар арзан, телевизор йәки компьютер Артында ултыра. Ә әгәр һеҙ төртөлгәс, һүҙ Йәки советы ярҙам кәрәк һеҙгә, Бәлки, компьютер кәрәк ваҡытта ярҙамға Килә, һеҙ яңғыҙлыҡтан ҡотҡара, осраҡлы Танышыу һәм аралашыу бәйләнеш урынлаштырырға Һәм буласаҡ саралар менән әңгәмәләште Өсөн, улар күңелгә бәлзәм өсөн Һүҙ оҡшаны. 24 һәм был маҡсат булып, Улар һеҙгә ҡыуаныслы мәлдәр бүләк аралашты. Көн дауамында бушлай Онлайн һеҙҙең Өсөн уңайлы һәм бөтә видеочивать 24 сат булып тора. Иртән бында эштән буш ваҡытта Була аралашырға теләсә, тәнәфес ваҡытында, Шулай уҡ дауам видео-һуң, Кис һәм төн сат яҡшы. Бында етеҙ хәбәрҙәр аша һөйләшә Һәм аралаша алмаған бронирование һеҙ Генә түгел, видео-һәм был Тағы бер ч бөтөнләй әммә, Икенсе яҡтан унда һеҙ экран Аша күреп алам. Һәм был функцияһын төймәһен баҫһаң Әгәр әүҙемләшеүен һуң камераға тоташтырыла. Без программ сайтында теркәлергә йәки Башҡа коммуникация видеочивать өҫтөнлөккә эйә Алдында, шулай итеп, аралашыуға өҫтөнлөк Бирә һ. бына төп күренештәр: бөтә видеочить Асыу өсөн 24 сәғәт интернет, Чат беҙгә кем килә, уның Үҙ-үҙенә ышаныс бирә, собеседование Асырға мөмкинлек бирә, шулай уҡ Оҫта һөйләй тыңлай һәм ярҙам Итә әңгәмәләште.\nБез теркәлгән ч - ч онлайн Был мөмкинлектәре, шулай уҡ һөйләшеүҙәр Тереләй ярҙамында веб-камералар менән Малайҙар һәм ҡыҙҙар, улар араһында Таба алаһығыҙ половинка һеҙ үҙегеҙ, Йәки ябай һәйбәт һөйләшеүҙәр алып бара.\nӘгәр әңгәмәләште ҡәнәғәт түгел, һәм Һеҙ нажмите төймәгә медиа-серверға Тоташтырыла башҡалар менән әңгәмәләште. Кеше өсөн, өйҙә ҡыҙ булмай Ҡарарға теләүселәр теркәлә видео, чат Тематик булдырылған. Чатта теркәү өсөн һайлау рулетка Башҡа функцияһында ҡулланыла. Шуға күрә һайлау мөмкинлеге чат: Өсөн, кем теләй аралашып бүлмәһендә Шәхси, шулай уҡ асыҡтан-асыҡ Ашыу видео ҡарай, интернетҡа тоташтырылған Функцияһы-теркәлгән. 24 видео килеүселәр бар-чатта Аралашыу һәйбәт атмосфера өсөн, беҙҙең Хеҙмәткәрҙәр, с һеҙ элемтәгә керә Аласыз теләсә ҡайһы ваҡытта, теләһә Ниндәй һорау бирәм.\nВирджиния сайтында Танышырға булдыҡ, Танышыу бушлай Өсөн етди\nVideo chat, Keling, bizga Qo'shiling.\nвидео менән танышты теркәлгән телефон менән фото менән танышты теркәлгән телефон менән фото менән танышырға була теркәлгән видео чат видео чат танышты фото теркәлгән бушлай таныша 18 ч бушлай рулетка дуҫлыҡ онлайн сайтында танышырға видео чат был танышыу.


Һаулыҡ һаҡлау » Страница 36 » "Йәшлек" гәзите\nГазета "Йәшлек" » Новости » Һаулыҡ һаҡлау » Страница 36\nНовости / Һаулыҡ һаҡлау // 15-02-2013, 12:55\nБашҡортостан Республикаһының Һаулыҡ һаҡлау министрлығынан хәбәр итеүҙәренсә, үткән аҙнала баш ҡалабыҙ Өфөлә генә 9 меңдән ашыу кеше киҙеү менән ауырыған. Уларҙың 55 проценты – 15 йәше тулмаған балалар. 4 – 10 февраль арауығында республикала 42 мең тирәһе кеше ошо сиргә дусар булған....\n“Тиҙ ярҙам” 20 минутта ғына килмәйәсәк\nНовости / Һаулыҡ һаҡлау // 15-02-2013, 12:17\nРәсәй Һаулыҡ һаҡлау министрлығы “Тиҙ ярҙам”дың пациентҡа килеп етеү нормаһын бөтөрөргә уйлай. Ведомствола “Тиҙ, шул иҫәптән махсус медицина ярҙамы күрһәтеү тәртибен раҫлау тураһында”ғы бойороҡ проекты әҙерләнгән. Документта “Тиҙ ярҙам”дың ҡасан килеп етергә тейешлеген билдәләгән ҡағиҙә юҡ.\nКөн үҙәгендә – демография һәм һаулыҡ һаҡлау\nНовости / Һаулыҡ һаҡлау // 12-02-2013, 12:35\nБР Хөкүмәте Премьер-министры урынбаҫары Лилиә Ғүмәрова муниципаль берәмектәр башлыҡтары менән демография мәсьәләләренә һәм уларҙы хәл итеү юлдарына арналған селектор кәңәшмәһе үткәрҙе.\nДемографик күрһәткестәр буйынса ыңғай динамика күҙәтелә. Яҡынса мәғлүмәттәр буйынса, 2012 йылда тыуым 5,1 процентҡа артҡан, үлем 2,2 процентҡа кәмегән, халыҡтың тәбиғи артыуы 5,6 мең кеше тәшкил иткән....\nБәпестәр тыуһын өсөн…\nНовости / Һаулыҡ һаҡлау // 12-02-2013, 12:34\nБР Дәүләт Йыйылышы – Ҡоролтай депутаты, Ғ. Ҡыуатов исемендәге Республика клиник дауаханаһының баш табибы Ринат Нагаев Башҡортостан Республикаһының һаулыҡ һаҡлау министры Георгий Шебаев менән дауахананың акушер-гинекология корпусы төҙөлөшөн ҡараны.\nНовости / Һаулыҡ һаҡлау // 5-02-2013, 12:19\nҺәр яҡлап та һәләтле егет\n− Медицина өлкәһендә эшләү, кешеләргә ярҙам итеү – күптәнге хыялым. Ҡулыма диплом алғас, мотлаҡ ауылға ҡайтып, халыҡты дауалау менән шөғөлләнәсәкмен, − ти Салауат медицина колледжының 1-се курсында белем алыусы Дамир Ирғәлин.\nНовости / Һаулыҡ һаҡлау // 1-02-2013, 12:29\nБыйылдан медицина тикшереүе граждандарға бушлай медицина ярҙамы күрһәтеү буйынса дәүләт программаһына индерелде. Был процедураны мотлаҡ медицина страховкалау фонды финанслаясаҡ. Әлегә киң масштаблы медицина тикшереүе тураһында документтар үҙ көсөнә инмәгән, шулай ҙа ул билдәле....\nЮрағаның алдыңа баҫа\nНовости / Һаулыҡ һаҡлау // 25-01-2013, 12:43\nйәки Ыңғай уйҙар ярҙамында ҡурҡыныс сирҙе лә, тормош һынауҙарын да еңергә була\n– Палатағыҙҙа ныҡ тынсыу, елләтегеҙ! – Валяға тамыҙғыс ҡуйырға килгән шәфҡәт туташы шулай тиеү менән ҡатындар, урындарынан тороп, коридорға йүнәлде....\nНовости / Һаулыҡ һаҡлау // 25-01-2013, 12:11\nИл менән идара итеүселәрҙең неолибераль курсы дәүләттең һуңғы социаль утрауҙарын юҡҡа сығара. Был юлы улар бушлай медицинаға тотондо. Былтыр октябрҙә “РФ граждандары һаулығын һаҡлау нигеҙе тураһында” Федераль закон үҙ көсөнә инде. Түләүле медицина ярҙамы күрһәтеүҙә яңы ҡағиҙәләр булдырылды. Баҙар ҡануны бөтә өлкәлә лә хакимлыҡ итә, был документта “медицина ярҙамы” һүҙе – “хеҙмәт”, “пациент” “ҡулланыусы”ға алмаштырылған....\n“Ашығыс ярҙам” шәхси ҡулдарҙа?\nНовости / Һаулыҡ һаҡлау // 25-01-2013, 12:09\nИл хөкүмәте “Ашығыс ярҙам” хеҙмәтен шәхси учреждениеларға бирергә ҡарар итте. 2012 йылда “Яңы ашығыс ярҙам” программаһы Башҡортостанда, Пермь крайында һәм Киров өлкәһендә һыналды һәм уңышлы тип табылды. Быйыл ул тағы ла илдең 15 субъектына индерелде.\nПроект сиктәрендә транспортты хеҙмәтләндереү бурысы шәхси компанияларға тапшырыла. Шул рәүешле машиналарҙы яңыртыу, ремонт һ.б. проблемаларҙы анһат хәл итергә уйлайҙар. Пилот программаһында ҡатнашыусы “Ашығыс ярҙам” хеҙмәттәренең автопаркы яңыртылған һәм водителдәргә эш хаҡы арттырылған....\nБитарафлыҡ табиптарға хас булырға тейеш түгел\nНовости / Һаулыҡ һаҡлау // 22-01-2013, 12:31\nБашҡортостан Президенты Рөстәм Хәмитов Стәрлетамаҡтың һаулыҡ һаҡлау идаралығы начальнигын һәм 1-се ҡала дауаханаһының баш табибын тикшереү эштәре алып барылған ваҡытҡа вазифаларынан бушатыуҙы талап итте.\nТабиптарҙың эшкә һалҡын ҡарашта булыуы һәм ваҡытында тейешле медицина ярҙамы күрһәтмәүе арҡаһында дауалау учреждениеларында ике үлемесле фажиғә була....\nАртҡа 1 ... 32 33 34 35 36 37 38 39 40 ... 50 Алға


Башҡортостан юлдаш телевидениеһы — Рәсәйҙең иң популяр 15 телеканалы исемлегендә // Йәмғиәт | новости башинформ.рф\nБашҡортостан юлдаш телевидениеһы — Рәсәйҙең иң популяр 15 телеканалы исемлегендә\n10:51, 9 февраля 2015 Йәмғиәт\nӨФӨ, 2015 йыл, 9 февраль. /«Башинформ» мәғлүмәт агентлығы, Сергей Захаров/.\nРәсәй TNS тикшеренеү төркөмө илдең иң популяр 15 төбәк телеканалдары исемлеген билдәләне.\nТәүлегенә 18 сәғәттән ашыу күрһәткән үҙ аллы каналдар рейтингында Башҡортостан юлдаш телевидениеһы Екатеринбургтың «Дүртенсе каналы» менән алтынсы һәм етенсе урындарҙы биләй.\nТөбәк телеканалдары тамашасыларының өҫтөнлөктәрен өйрәнгәндән һуң, тикшеренеү төркөмө уларҙың яңылыҡтар менән ҡыҙыҡһыныуын билдәләй. Шуның менән бергә телеканалда киске 10-сы яртыла эфирға сығыусы «Яңылыҡтар» биш көндәлек төбәк мәғлүмәт сығарылыштары исемлегенә инә.\n— Республиканың ике дәүләт телендә — рус һәм башҡорт телдәрендә эфирға сыҡҡан яңылыҡтар сығарылышы халыҡҡа мөһим хәл-ваҡиғалар тураһында еткерә. Төбәк проблемалары федераль каналдарҙы ҡыҙыҡһындырмауы бер кемгә лә сер түгел. Тәү сиратта урындағы аудиторияның мәнфәғәттәрен иҫәпкә алып эшләйбеҙ. Әйткәндәй, Башҡортостан юлдаш телевидениеһының яңылыҡтар сығарылышы төбәктәге хәлдәрҙе сағылдырыусы урындағы телеканалдар араһында берҙән-бер мәғлүмәт хеҙмәте, — тип һыҙыҡ өҫтөнә алды Башҡортостан юлдаш телеканалының баш мөхәррире Гүзәл Хәсәнова.\n— Көн һайын хәбәрселәребеҙ Башҡортостандың бер нисә районына юллана, ваҡиға урынынан репортаждар эшләй, кәрәк булһа, тура эфирға сыға, — тип һөйләне Яңылыҡтар хеҙмәтенең төп редакцияһы етәксеһе Шамил Ишемйәров. — Беҙҙең кәрәҙле элемтә каналдары буйынса эшләүсе махсус ҡорамалыбыҙ бар, ул тиҙ арала республиканың теләһә ҡайһы нөктәһенән телевизион сигналды тапшырырға, яңылыҡтар программаһына тоташтырырға мөмкинлек бирә. Бынан тыш, беҙгә район һәм ҡалаларҙағы телеканалдарҙа эшләүсе коллегаларыбыҙ ярҙам итә.\nРәсәй TNS тикшеренеү төркөмөнөң мәғлүмәттәре буйынса, төбәктәрҙәге тамашасыларҙы спорт, танып белеү тапшырыуҙары, фильмдар һәм сериалдар ҡыҙыҡһындыра. Ә бына күңел-асыу ток-шоуҙарына ихтыяж төшкән.\nРәсәйҙә телевизор ҡараусыларҙың йәше артыуы күҙәтелә. Төп аудиторияның йәше — 55-тән ашыу. Башҡортостан юлдаш телевидениеһында бындай йүнәлеш түбәндәгесә сағылыш тапты: әгәр элек каналды ҡатын-ҡыҙҙар ғына ҡараһа, хәҙер иһә ир-аттар ҙа бар. Төп тамашасылар — 35-54 йәшлектәр һәм 55 йәштән өлкәндәр.\nТеги: башҡортостан юлдаш телевидениеһы,телевидение,тикшеренеү


Шафталы йыйырға – Ҡырымға » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Шафталы йыйырға – Ҡырымға\nШафталы йыйырға – Ҡырымға 15.08.2018 // Йәмғиәт\nБашҡорт дәүләт аграр университетының “Башаҡ” студент отряды йәйге ялын Ҡырымда шафталы йыйып үткәргән.\nСтуденттар сәнәғәт предприятиелары булмаған, дала үләндәре еҫе аңҡыған Баҡсаһарай районының таҙа һыулы Ҡара диңгеҙ буйында урынлашҡан Ан-дреевка ҡасабаһында туҡталған.\n– Отрядта 17 кеше. Күбеһе I-II курс студенттары. Арабыҙҙа шафталы йыйырға икенсе йыл рәттән килеүселәр ҙә булды. Беҙ шафталы баҡсаһынан йыраҡ булмаған ерҙә йәшәнек. Автобус менән йөрөттөләр. Йәшәгән урыныбыҙҙан диңгеҙгә 10 минутлыҡ юл, – тип кисерештәре менән уртаҡлашты Алина Шәймөхәмәтова.\nБындағы һауа шарттары һәм ҡомло тупраҡ шафталынан мул уңыш алырға булышлыҡ итә. Әйткәндәй, был емештең Ҡырымда үҫкән төрҙәре хуш еҫе менән айырыла. Шафталыны йыйыу осоро – июль, август айҙары. Ошо ике ай эсендә емештәр һатыуға сыға.\n“Практика тәьҫораттарға бай булды. Яңы дуҫтар таптыҡ, боронғо ҡала Херсонесҡа барҙыҡ, Севастополдәге һәйкәлдәр, Ай-Петри тауы менән һоҡландыҡ, Ялтаны күрҙек. Барыһына ла бындағы матурлыҡты күрергә кәңәш итәм”, – ти Татьяна Ищук.\nАвтор: Илмира ҠОЛБАХТИНА.\nТотош уҡырға 2 572\nТотош уҡырға 2 106\nТотош уҡырға 2 573\nТотош уҡырға 2 758\nТотош уҡырға 2 300\nТотош уҡырға 2 495\nТотош уҡырға 2 080\nТотош уҡырға 2 599\nТотош уҡырға 1 254\nТотош уҡырға 1 165\nТотош уҡырға 1 156


Өфөлә 28 ҡатлы йорттарҙан торған яңы квартал төҙөлә // Йәмғиәт | новости башинформ.рф\n13:52, 18 апреля 2018 Йәмғиәт\nБашҡортостандың баш ҡалаһында 20 һәм 28 ҡатлы йорттарҙан торған яңы квартал төҙөлә. Төҙөлөш Менделеев, Баҡалы, Аҡназаров, Красноводск урамдары менән сикләнгән кварталда башлана. Бөгөн, 18 апрелдә, ҡала Советы депутаттары планировкалау һәм межалау проекты буйынса асыҡ тыңлауҙар тәғәйенләй. Проект «Ағиҙел-Инвест-Строй» төҙөлөш компанияһы заказы буйынса башҡарылған.\nҠала халҡына әлеге ваҡытта ошо биләмәлә урынлашҡан ике ҡатлы йорттарҙы һүтеүҙе раҫларға кәрәк. Улар — Баҡалы урамы, 38, Баҡалы урамы, 36, Баҡалы урамы, 44/1, шулай уҡ Баҡалы урамы, 46 адресы буйынса йорттар һәм административ бина, хужалыҡ ҡаралтылары һәм гараждар.\nЯңы квартал 20 һәм 28 ҡатлы ике йорттан тора. 20 ҡатлы бинала ер аҫты туҡталҡаһы, ҡыйыҡта физкультура, балалар өсөн уйын һәм өлкәндәргә ял итеү майҙансыҡтарын булдырыу ҡаралған.\nЯңы биналарҙың фасадын әлеге төҙөлөш һәм ошо урынға хас стилдә проектлау күҙаллана.\nТеги: төҙөлөш, Өфө ҡала Советы


ДОНЪЯ ЯҢЫЛЫҠТАРЫ - 28.06.2017\nТышҡы агрессия ихтималлығына ҡаршы Рәсәй артабан да ҡораллы көстәрҙең ҡеүәтен нығытасаҡ. Халыҡ-ара мөнәсәбәттең киҫкенләшеүе, террор күренештәре дәүләттең хәрби ҡоролошон даими нығытырға мәжбүр итә. Был турала Президент Владимир Путин юғары хәрби уҡыу йорттарының быйылғы сығарылыш уҡыусылары менән осрашыуҙа белдерҙе.\nИлдең көньяғына ҡара сиңерткә һөжүм итә. Хәл бигерәк тә Ставрополь крайы, Әстрхан өлкәһе, Дағстан һәм Ҡалмыҡ республикаһында киҫкенләшкән. Бөжәктәр тереклекте юҡ итә. Был төбәктәрҙә ғәҙәттән тыш хәл режимын индереү мәсьәләһе ҡарала.\nАмерика Ҡушма Штаттары етәкселегендәге халыҡ-ара коолиция йәнә тыныс халыҡты бомбаға тотто. Был юлы көнбайыш көстәренең һөжүме Сүриәнең Дейр-эз-зор ҡалаһы янында теркәлде. Сана мәғлүмәт агетлығы хәбәр итеүенсә, Америка бомбалары төшкән төбәктә кәм тигәндә 40 кешенең ғүмере өҙөлгән.\nИспанияның баш ҡалаһы Мадридта метрополитен машинистары менән такси хеҙмәткәрҙәре ризаһыҙлыҡ акцияһын үткәрҙе. Күптәр хеҙмәт шарттары, социаль өлкә эшмәкәрлеге менән ҡәнәғәт түгел. Такси хеҙмәткәрҙәре иһә Убер кеүек он-лайн сервистарҙың таралыуына ҡаршы.\nПетя вирусы Рәсәй һәм Европа илдәрен хафаға һалғандан һуң Азияға ла килеп етте. Хакер һөжүмдәре һиндостандың Джавахарлала Неру исемендәге контейнер портында теркәлде. Һөҙөмтәлә, йөк оҙатыуҙа тотҡарлыҡтар күҙәтелде. Ҡытайҙа әле вирус таралмаған. Шулай ҙа унан һаҡланыу саралары күрелә тип билдәләй илдең компьютер белгестәре.


Уның ғүмерлек һөнәре\n10 Август 2018, 17:16\nВладимир Ахуновтың беҙ-ҙең район төҙөлөшөндәге ҙур эштәре 1966 йылдан башлана.\n– Ул саҡта мәктәп белем биреү системаһында сираттағы реформа булды – ул йыл ун бер йыллыҡ белем биреүҙәге һуңғыһы булды һәм 10 йыл уҡытыуға күсерелде. Беҙҙең Оло Ыҡтамаҡ мәктәбендә бер үк ваҡытта өс ун һәм өс ун беренсе класс сығарылды. Был вуздарға инеү мәсьәләһен ҡатмарлаштырҙы, конкурстар ҙур булды. Мин баштан уҡ юрист булырға теләгәйнем, ләкин булдыра алманым. Эш стажы кәрәк булғас, бигерәк тә. Ҡалған вуздарға документтар биреп торманым, теләк тә юҡ ине, – тип иҫенә төшөрә ул.\nБыл осорҙа Хөкүмәт ҡарары буйынса ауылда сәнәғәт объекттары һәм инфраструктура булдырыу өсөн барлыҡҡа килтерелгән ПМК-243 абруйлы төҙөлөш ойошмаһы булып иҫәпләнә. Владимир Мөғтәбәр улы шунда ташсы өйрәнсеге булып урынлаша. Армияға тиклем ул Стәрлетамаҡ ҡалаһында бригадирҙар курсын тамамлай. 1968-70-се йылдарҙа Совет Армияһы сафтарында Новоуральск ҡалаһында инженер-төҙөлөш ғәскәрҙәрендә хеҙмәт итә, “Яугир батырлығы өсөн” миҙалы менән бүләкләнә. Артабан сәнәғәт-гражданлыҡ төҙөлөшө һөнәре буйынса Ленин комсомолы исемендәге Силәбе политехник институтының (әлеге Көньяҡ Урал дәүләт университеты) инженер-төҙөлөш факультетына уҡырға инә.\n– Уҡыуымды авгус-та тамамланым. Хәрби сбор- ҙарҙан һуң, беҙгә лейтенант званиеһы бирҙеләр. Ҡайһы бер сығарылыш студенттары контракт төҙөп, хәрби булып китте. Ә мин тыуған ауылыма, шул уҡ ПМК-243-кә ҡайттым, тик – прораб сифатында, – ти төҙөүсе. – Миңә шунда уҡ бер юлы бер нисә төҙөлөш объекты: Әләгәҙ ауылындағы һыйыр аҙбарын, Йонос мәктәбен, Оло Ыҡтамаҡ ауылындағы “Светлячок” балалар баҡсаһын, “Сосновый бор” шифаханаһының йоҡо корпусын, шулай уҡ Октябрьский ауылындағы балалар баҡсаһын ҡуштылар. Артабан объект артынан объект тапшыр-ҙыҡ. Төҙөгән нәмәләребеҙҙе һанап сығыуы ҡыйын: бик күп торлаҡ, социаль-мәҙәни-көнкүреш объекттары, производство биналары.\nБыл ойошмала ул 27 йыл эшләгән. Артабан кирбес заводында хеҙмәт иткән, ауыл хужалығы идаралығы ҡарамағындағы капиталь төҙөлөш бүлеге начальнигы булған. Хаҡлы ялға БАССР министрлығы ҡарамағындағы Капиталь төҙөлөш идаралығында төҙөлөш буйынса куратор вазифаһында сыҡҡан.\nВладимир Ахунов бар ғүмерен төҙөлөшкә – Ер йөҙөндәге иң тыныс һөнәргә бағышлаған. Хәҙер – пенсияла. ул ҡасандыр шул һөнәрҙе һайлағанына һис тә үкенмәй, ҡулға-ҡул тотоношоп бергә-бергә объекттар күтәргән кешеләрен айырым бер йылылыҡ менән иҫкә ала. Улар – баш инженер Рәүил Уразаев, производство-техник бүлек начальнигы Вәлиулла Собханҡолов, участка мастер-ҙары Әшрәф Кәлимуллин һәм Рәүил Саҙрыев, монтажсылар бригадиры Александр Фокин, монтажсылар звеньевойы Николай Комлев һәм башҡалар.\nЭлекке коллегалары Владимир Мөғтәбәр улы тураһында ҙур ихтирам һәм йылылыҡ менән телгә ала. Үҙ эшенең профессионалы һәм ысын кеше, тиҙәр уның хаҡында.\nВетеран хәләл ефете Ольга Андреевна (РФ-тың мәғариф отличнигы) менән 32 йыл бергә татыу ғүмер кисергән. Үкенескә күрә, ҡатыны бик иртә донъя ҡуйған. Уларҙың өс балаһы, туғыҙ ейәне бар.


Күк гну (Connochaetes taurinus)\nЯрым отряд: Көйөшлө\nЯрым ғаилә: Бубалы\nConnochaetes taurinus — Күк гну\nConnochaetes gnou — Аҡ ҡойроҡло гну\nГну (бик йыш гну антилопаһы тип атайҙар, лат. Connochaetes) — Африкала йәшәүсе эре тояҡлы хайуандар ырыуы. Гну ҡыуыш мөгөҙлөләр ғаиләһенә ҡарай. Ырыу ҡара гну һәм күк гну төрҙәренә бүленә.Хайуандың бейеклеге 1,15—1,4 м, ауырлығы 150 — 200 кг-ға етә. Хайуандар Африканың саванналарында, Сепенгети экорайонында тереклек итә. Ғүмер оҙонлоғо 20 йылдан артыҡ.\nАҡ ҡойроҡло гну (Connochaetes gnou)\nГну хайуандарының миҙгелле миграцияһы билдәле, ямғыр миҙгеле үткәс антилопаларҙың төп ризығы — бейек булмаған үлән үҫкән яңы көтөүлектәргә күсәләр. Май һәм ноябрь айҙары иң киң миграция осоро, майҙа 1.5 миллион гну тигеҙлектән урмандарға күсенә; ямғыр миҙгеленән һуң ноябрҙа кире әйләнеп ҡайталар.\nҠасырыу осоро, ғәҙәттә өс аҙна. Үрсеү йылдың билдәле бер ваҡытына бәйләнмәгән. Ауырлыҡ 8.5 ай дауам итә. Ғәҙәттә бер быҙау, бик һирәк ике быҙау тыуҙыралар. Бер аҙналыҡ быҙауҙар үлән ашай башлай, имеҙеү ваҡыты 7— 8 ай дауам итә.\nГну — тигеҙлектәрҙең экосистемаһының мөһим өлөшө, уларҙың тиҙәктәре тупраҡты ашлай. Гну итен аҙыҡ итеп ҡулланалар. Һунар ваҡытында 500-ләп хайуандан торған көтөү сәғәтенә 55 ка тиҙлектә йүгереп, көтөүлеккә зыян килтерә.\nИ. Ильф һәм Е. Петровтың «Золотой телёнок» романында төп геройҙар йөрөткән автомобиль «Антилопа-Гну» тип атала.


Хәйбуллала көрт һалған\nЯңылыҡтарыҙың алдағы сығарылыштарында көслө бурандың Хәйбулла районында транспорт хәрәкәтен туҡтатыуы тураһында хәбәр иткәйнек инде. Көрт һалыуы һөҙөмтәһендә водителдәргә бер нисә сәғәт трассала ултырырға тура килгән. Шул уҡ көндө юлдар ҡарҙан таҙартылып, хәрәкәттең тергеҙелеүе тураһында мәғлүмәт булды. Әммә райондың ҡайһы бер ауылдары һаман да ҡамауҙа ҡалырға мәжбүр.\nБеҙҙең ватсапҡа килгән видеояҙманан күренеүенсә, юл булмағанлыҡтан урындағы халыҡ эшкә һәм уҡырға бара алмай. Ашығыс медицина ярҙамына ла өмөт итеп булмай. Иҫегеҙгә төшөрәбеҙ, хәйбуллалар был яҙманы беҙҙең ватсапҡа ебәргән - 8 937 300 20 23.


Доктор филологических наук.\nҺаумы, Рәүеф ҡусты!\nҺиңә һәм ғаиләңә, барыһына ла, ихлас күңелдәнялҡынлы сәләмдәр ебәреп, һаулыҡ, шатлыҡ-ҡыуаныстар, ижадығыҙҙа оло ҡаҙаныштар теләп ҡалыусы элекке уҡытыусың Вәли Псәнчин.\nИң элек һиңә миңә 70 йәш тулыу уңайы менән «Заман» газетаһындағы матур йөкмәткеле, ихлас, тәрән хис-тойғоло итеп яҙылған мәҡәләң өсөн рәхмәтемде еткерәм. Ул мине ысын мәғәнәһендә тулҡынландырҙы ла, һоҡландырҙы ла, ул мине яҡын дуҫтарым, тиңдәштәрем, туғандарым, элекке студенттарым алдында юғары күтәрҙе, шуның менән бергә ҡайһы бер «дуҫтарымды» көйөндөрҙө лә. Уйламаған ерҙән мине шулай хөрмәтләгәнең өсөн тағы ла һиңә, университетта уҡытып сығарылыштан башҡа бер нисек тә яҡшылыҡ эшләгәнем юҡ. Ә бит минең менән бер ойошмала, бер бүлмәлә ултырып эшләгән, минән мөмкин булғандың бөтәһен да алған (икеүөс тапҡыр фатир, үҙенә тиң булмаған эш алған, китап сығарған, хатта минең етәкселектә диплом яҙған) кешеләр ҙә бар ине. Улар башҡаларҙан алырға ғына һәләтлеләр, ә үҙҙәре изгелек, яҡшылыҡ эшләргә һәләтһеҙҙәр. Улар өсөн минең түңәрәк тыуған көн бар ни ҙә, юҡ ни! Шундайҙар алдында һинең сығыш яһауың аяҙ көндәге йәшен ул. Теге ваҡытта ла «Һүҙ тылсымы» китабына ла уйламағандан бына тигән рецензия яҙҙығыҙ. Уның өсөн ваҡытында рәхмәт әйттемме, юҡмы!?\nМине һәр саҡ көндәлек матбуғатта сығып торған тәрән йөкмәткеле, матур тел менән яҙылған мәҡәләләрегеҙ һоҡландыра. Ул ғына ла түгел, районда мәҙәни үҙәктәрҙән алыҫта тороп, бына тигән диссертация яҡлау үҙе бер һоҡланырлыҡ ҡаһарманлыҡ түгелме ни! Ә бит шул мәҙәни үҙәк эсендә ҡатнашып йәшәгәндәрҙең ҡайһылары диссертация яҙыу түгел, һоҡланырлыҡ тәрән фәнни-теоретик кимәлдә мәҡәлә лә яҙа алмағандар бар бит әле. Ундайҙар алдында һинең диссертация яҙыуың, уңышлы яҡлауың ысын мәғәнәһендә ҡаһарманлыҡ!\nРәүеф! Был хатты мин күптән яҙырға тейеш инем, адресыңды таба алмай оҙаҡлап кителде. Фәниәгә шылтыратып та алырға булыр ине, ҡолаҡ ныҡ ҡына ишетмәгәс, кешене борсорға теләмәгәйнем. Улым Юлай һинең улыңдан алған адресыңды. Ярай, ҙур рәхмәттәр менән ихлас хөрмәтләп В.Псәнчин.\n«Ағиҙел» журналы редакцияһы\nҺаумыһығыҙ, Рәүеф Шаһиев!\nҺалым инспекцияһы яңы тәртип индерҙе: һәр автор менән контракт төҙөшөргә, элек талап ителгән мәғлүмәттәргә өҫтәп, страховка номерын / пенсия фондына страховка түләүҙәре танытмаһы номеры/ теркәргә кәрәк.\nТиҙ арала ошо «Трудовой договор»ҙы тултырып /I йылға/ бөтә кәрәкле мәғлүмәттәрҙе яҙып, I данаһын «Ағиҙел»гә ебәрһәгеҙ ине.\nИхтирам менән журналдың яуаплы сәркәтибе Г.Яҡупова.\nРәүф! Ҙур рәхмәт мәҡәлә өсөн. «Йәшлек»тә сыҡты! Страховой номер тигәнде телефон аша әйтһәгеҙ ине – срочно!\n50-82-31 – бухгалтерия.\nУңыштар теләп Г.Яҡупова.\nСәләм, Рәүеф Вәлиевич!\nҺөйләшеүебеҙ буйынса, бынау ике романды һиңә ебәрәм инде. «Башҡортостан» гәзитен күҙҙә тотоп, рецензия яҙып ебәрһәң ине. Яҙһаң, мөхәрриргә әйтермен йә үҙем керетеп бирермен. Һиңә ебәреүемдең бар сәбәбе шунда: һинең яҙыу стилеңде яратам, худ. әҫәрҙәрҙе анализлай белә торғанһың. Бындай үтенес менән мин башҡа бер кемгә лә мөрәжәғәт итмәйем.\nИке китап бер-береһенә ялғанған. Аралары 13 йыл (1920, 1933-1937 йылдар).\nТәүге өлөшө саҡ ҡына элеккесәрәк, «советсараҡ», «коммунистарҙы» яҡлаңҡырап яҙылды. Шулай ҙа элекке вариантына күп төҙәтмәләр индерелде: бигерәк тә Өфө губкомы ебәргән (Белоретҡа) большевиктар сәйәсәтенә ҡаршы байтаҡ нәмә әйтелде. Уларҙың төп ҡарашы бер үк нәмә булды бит инде: башҡорттоң аңһыҙ, наҙан, улар бандит, уларҙы ҡырырға ғына кәрәк һ.б. Фронттан ҡайтып төшкән төп герой Сәғит тә башта шул фекерҙән алыҫ түгел, ләкин яйлап ул да үҙгәрә, милли көрәшкә ҡушылып киә алмаһа ла, ул икеләнә, үҙ халҡын йәлләй (был тәңгәлдә ул Муса Мортазинды хәтерләтеп ҡуя).\nЭлек минең черновиктарҙы уҡыған кешеләр араһында ниңә Поляковкаға һәм урыҫтарға ул хәтлем күп урын бирәһең, ҡайһы береһенә башҡортҡа әйләндер, тиеүселәр булды. Мин быны эшләй алманым, сөнки эҙләнә эҙләп, мин Учалы яҡтарында күҙгә бәрелеп торған коммунист башҡорттарҙы тапманым. (Был иҫәпкә типтәр коммунистар – Илсе, Иманғолда, Ахундан) инмәй. Улар «ҡыҙылдарға» яҙылып, совет власы вәғәҙә иткән ер алырға ғына тырышҡан. Ә беҙҙең башҡорттар, (Уйский яғындағы казактар ҙа) башлыса «аҡтар»ға һәм З.Вәлиди армияһына яҙылып, шул уҡ ерҙе бирмәйбеҙ, тип һуғышҡан. Бында хикмәт ҡыҙыл йә аҡ булыуҙа түгел. Яҙа-яҙа шуны төпсөндөм мин.\nИхтилал етәксеһе Фәтҡулла Мәғәсүмов тураһында. Минең элегерәк уны бандит һымағыраҡ итеп яҙғаным бар. Был юлы мин уның был яғын бик йомшарттым. Ләкин Йыһат Солтанов һәм Ғәзим Шафиҡов һымаҡ уны милли герой итеп тә күрһәткем килмәне (миндә киреһен һөйләгән документтар күп ине шул). Шулай итеп, ул Мелехов кеүек ике яҡлыраҡ кеше булып сыҡты.\nТөп фекер – коммунистарҙың, ҡорал алып, үҙ халҡына ҡаршы сығыуы. Шуны күрһәтеү ине. Килеп сыҡтымы был, юҡмы - әйтә алмайым. Һәр хәлдә 1-се китапта минең төп герой ҙур икеләнеүҙәр кисерә һәм шул арҡала репрессияға эләгә. (Прототибы икәү: Учалы волосы рәйесе Ғәйнетдин Сәғетдинов һәм Кәрим ауылы кешеһе Шаһишәриф Бүләков).\nБыл китапта ла, икенсеһендә лә вағыраҡ персонаждарҙың тәғәйен прототиптары бар. Фатима, мәҫәлән, ниндәйҙер кимәлдә Әсмә апай Мөслимова, Мөһиә уйлап табылған, Ҡарағужин – Туңғатарҙың Аҡҡужины булыр, Йәнәбәков, Чанышевтар үҙгәртелмәй алынған. Шулай уҡ Белорет большевиктары ла. Федор Сафонов – Учалы типографияһында бухгалтер булып эшләне. Рәхмәт ҡарт та шунда ине.\nБылары, бәлки, кәрәкмәйҙер ҙә. Ике романдың да башлыса документаль нигеҙҙә булыуын әйтергә теләнем, шикелле.\nБик ҡыйын булмаһа, «Яйыҡ» менән «Серп и Молот»ҡа ла бәләкәй генә заметка бирмәҫһеңме икән?\nХөрмәтле Ғайса ағай!\nҺеҙгә Учалы сәләмдәре менән Рәүеф ҡустығыҙ Шаһиев тип уҡырһығыҙ. Мин ошо материалда үҙемдең ҡайһы бер тәъҫораттарымды яҙып булышҡайным. Ваҡыт табып, ҡарап сыҡһағыҙ һәм дә етмәгән, килешмәгән урындарын үҙгәртеп, шымалабыраҡ ебәрһәгеҙ икән Ғайса ағай. Һеҙҙең турала яҙыуҙың ни тиклем етди икәнен аңлайым мин, уҡыусы булараҡ сығышым бәлки берәй гәзиттә, йәки журналда 70 йәшегеҙҙән алдараҡ донъя күрһә, беҙҙең Учалы төбәгенән тағы ла төрлө тәҡдимдәр булыуы ла ихтимал. Яҙыусының төп терәге уҡыусы бит инде, шуға күрә әйтелгән тәҡдимде тағы ла күтәреп сыҡһалар, дөйөм эш отор ғына ине тип уйлайым.\nҺеҙгә ҙур уңыштар, ныҡлы сәләмәтлек теләп Р.Шаһиев.\nРизван һабаҡташҡа, мәсетле типтәренә күп сәләмдәр күндереп ҡалам.\nМинең Р.Өмөтбаев «Атлы башҡорт» мәҡәләһе ни хәлдә икән?\nОшо рецензияны баҫтыр, университетҡа ла, нәшриәткә лә (кәрәк урындарға) алып бар.\nҺиңә ихлас теләктән, ижади уңыштар теләп, Ринат Камал.\n4 май, 1997 йыл.\nАксакова, 62 (ост.»Крошка» трамвай) күсеүебеҙ ихтимал.\nРәүеф ағай, һаумыһығыҙ!\nРекомендацияны Тимерғәле ағайға тапшырҙым. Ике дана, береһен үҙегеҙгә һалам.\nБуласаҡ китапҡа инәсәк ике повесты һалам. Ҡалғандары 2000 йылда сыҡҡан «Аҙашҡан болан балаһы» китабындағы дүрт әҫәр: «Рҙайлы сәфәр», «Аҙашҡан болан балаһы», «Һайлау», «Ҡиблалар буталғанда». Мәҡәләне был алты повесть тураһында ғына түгел, минең бөтә ижад тураһында яҙырға кәрәктер. Уныһын үҙегеҙ ҡарарһығыҙ инде. Китаптарҙың ҡыҫҡаса аннотацияһын ебәрәм. Китаптар һеҙҙә барҙыр тип ышанам.\nҺеҙҙе май байрамдары менән ихлас ҡотлайым! Ижади уңыштар, сәләмәтлек теләп Факил.\nБарырҙай булһа, бына бер материал ебәрәм. Төп мәҡәләне минең юбилейға ҡарата Аҫылғужа менән Сәлимйән яҙғайны. Уға мин тик ҡайһы бер мәғлүмәттәр генә өҫтәнем. Кәрәге булһа тип, фотомды ла һалмаҡсымын.\nЙыйынтығың тураһында һөйлә әле. Йә яҙып ебәр. Ниндәй китап буласаҡ ул, ҡайҙа сыға, кемдәр инәсәк. Шулай ҙа була: Силәбе өлкәһенең Һатҡы районының энциклопедияһына тип минән бер ҡосаҡ мәҡәлә, фото алып киттеләр ҙә, шуның менән хуш, Хәйрүш! Был һиңә ҡағылмай, әлбиттә.\nӘлегә хуш! Хат яҙ. Ризван. 22.03.11.\n«Тарихи тәжрибә һәм шәхес концепцияһы» тигән әйберең миңә килеп эләкте. Бик шәп яҙылған. Тик ҡайһы бер шик-шөбһәләрҙе алдан еткереп ҡуймаҡсы булдым үҙеңә.\nБерҙән, ҡулъяҙманың копияһы икән был. Мин Ғайса Бат-кә инһәм, кәңәшләшер өсөн, ул мотлаҡ быға иғтибар итәсәк һәм кире ҡағасаҡ. Мин ни эшләрмен икән, тип аптырайым хәҙер үк. Икенсенән, мәҡәлә бик ҙур. 2 номерға бирҙертмәйәсәк. Уны икегә бүлеп, икеһен айырым-айырым бирергә мөмкин түгелме?\nҮҙеңдең фекерҙәреңде ишетке килде. Шуға күрә ҡулъяҙманы бысратып тормайым әлегә. Берәй килгәнеңдә инеп сыҡ, йә хат яҙып һал.\nФатир алғанһың, ахырыһы. Шулай булһа, ҡотлайым!\nҒаиләңә, таныш-белештәргә минән сәләм!\nТыуған ауылым Ташҡыяның хозур тәбиғәте борон-борондан күркәмлеген һис тә юғалтмаған. Билөҫтө ҡалҡыулығы, Әбей батша бойороғо менән һалынған Оло юл аръяғынан теҙелеп киткән Ырҙын табағы, Ҡуянташ, Ҡараташ, Ташҡыя тауы теҙмәләре, Тәнәкбил, Мөкөш ҡойоһо, Ҡаратал баҫыуҙары, Буранбай һаҙлығы сигенә саҡлы ҡарағас, ҡарағай, ҡайын урманы менән шыр ҡапланған булған. Бил һырты үҙәгендә әле булһа ла шул урмандың төҫө, тере тарихы булып ҡолас етмәҫлек ике ҡарағас һаҡланып ҡалған. Улар «Ҡыҙыл китап»ҡа ингән, кәртәләнеп тә ҡуйылған. Был дәү ҡарағастар, әүәл-әүәлдән ауылдаштарҙың, һалдатҡа китеү-ҡайтыусыларҙың хушлашыу-осрашыу урынына әйләнгән, йыр-таҡмаҡтар ижад ителгән. Шуларҙың береһе «Ташҡыя» исемлеһе.\n...Таш ҡаяҡай тигән һай,\nСабып менә һалдат аттары.\nҺау булығыҙ, тиеп, беҙ\nИлап ҡалды ауыл ҡарттары.\nТаш ҡаяҡай тигән һай,\nҮҫкән икән ике ҡарағас.\nХуш, ауылым, тиеп киткән\nИлап ҡына ҡалды ҡараҡаш.\nМашиналар йөрөй һыҙғырып,\nТимер юлҡайҙарын ҡыҙҙырып.\nИҫән генә булһаҡ, беҙ ҡайтырбыҙ,\nБер аҙ ғүмер ситтә уҙҙырып.\nАт егәбеҙ, тиеп, һай йөрөйҙәр,\nЯлын ғына сәсеп үрерҙәр.\nИҫән генә йөрөп беҙ ҡайтырбыҙ,\nҺау кешеләр беҙҙе күрерҙәр...\n(Көйө менән бергә йырҙы 1965 йылда Учалы районы Ташҡыя ауылында 77 йәшлек Мәғәсүм Шакировтан С.Ғәлин яҙып алған).\nАуылдың уң яғынан икегә айырылып талғын ғына Яйыҡ йылғаһы аға. Йылға-тауҙар, урмандар ҡосағынан ҡыҫылып, һурылып килеп сыға ла, ошо ерҙән киңлеккә Силәбе, Ырымбур далаларын ярып Каспийға юл ала.\nӨҫкә ауырҙай ҡая таштар теҙмәһе, күкле-йәшелле төҫкә мансылып, ҡатлам-ҡатлам яҫтыҡ таштары ҡарап ҡарауға үҙе бер тамаша. Ҡаяға аҫылынып, бына-бына уҡмарылып, аҫҡа осорҙай Ҡолаҡташ бик боронғо яҙыуҙарҙы һаҡлаған. Уның янындағы һандыҡ ташы урындыҡты хәтерләтә. Ауылдың инәйҙәре унда теҙелешеп ултырып, йөн иләп-сиратҡан, йыр-моң көйләгән, мөнәжәт әйткән, килер көндәргә теләк теләгән. Кистәрен ҡыҙ-ҡырҡын, егет-елән килеп «Үгеҙ йөҙөк», «Ҡасҡын» уйнаған, ҡара-ҡаршы таҡмаҡтар әйтешкән...\n...Таш ҡаяның таштары,


Иң яҡшы комбайнсы конкурсы аҙағына яҡынлаша\nБыл юғары исемгә лайыҡлылыр октябрҙә ауыл хужалығы хеҙмәткәрҙәре байрамында билдәләнәсәк. Дәғүәселәр байтаҡ, әммә төп приз - еңел автомобиль менән ун комбайнсыны ғына бүләкләнә. Яңыраҡ конкурсҡа ураҡ эштәрендә ҡатнашыусы студенттарҙы ла индерергә ҡарар ителгән. Сөнки аграр университет студенттары ла уңыш йыйыуға тос өлөш индерә. Автомобилгә дәғүә итеүсе студенттарҙың береһе Саҡмағош районында йәшәй. Ул әлегәсә баҫыу эштәре менән мәшғүл.\nРадик кеүектәрҙе ауыл эшсәндәре шаяртып комбайнда тыуған тиҙәр. Ун йәшенән үк ураҡ эштәрендә ҡайнаған егет уҡыу башланыуға ҡарамаҫтан, һаман да ҡырҙа. Белем алыуҙың практик өлөшөн ул мөмкин тиклем файҙалы уҙғарып ҡалырға тырыша. Иң яҡшы комбайнсыларҙы бүләкләйәсәктәрен ишеткәс, эштәр тағы ла йәнләнгән.\nӘ бына Радиктың атаһы иң яҡшы комбайнсы исеменә тәүге дәғүәсе. Фидус Хәзиевтың эш күрһәткестәре менән тотош республикала береһе лә бәхәсләшерлек түгел. Бер генә йылда ла егерме мең центнерҙан кәм урғаным юҡ. Комбайнсы һөнәрен юғары баһалауҙары эшкә тағы ла дәрт өҫтәй, ти ул.\nИң яҡшы комбайнсыларҙы билдәләү тәҡдимен быйыл Республика башлығы индергәйне. Рөстәм Хәмитов әйтеүенсә, ауыл хужалығы эшсәндәренең абруйын арттырыу, ер эшен лайыҡлы баһалау өсөн һөнәри бәйгеләр ойоштороу һөҙөмтәле буласаҡ.\nҺуңынан был конкурста ҡатнашыу мөмкинлеге студенттарға ла бирелде. Сөнки ауыл хужалығы һөнәренә уҡыған йәштәр ҙә уңыш йыйыуға тос өлөш индерә. Башҡорт дәүләт аграр университетының «Башаҡ» студент отряды,мәҫәлән, республиканың төрлө райондарында ураҡ эштәрендә ҡатнаша. Берҙән, хужалыҡтарға ярҙам булһа, икенсенән, тәжрибә туплау мөмкинлеге.\nАуыл хужалығы министрлығы был бәйгене тағы ла киңәйтеп ебәрҙе. Конкурста ураҡ эштәрендә ҡатнашҡан төрлө һөнәр эйәләре лә ҡатнаша. Әйткәндәй, ялан батырҙарына әҙерләнгән еңел автомобиль маркалары сер итеп тотола. «Мерседес» түгел, әммә ултырып йөрөргә оят булмаҫлыҡ транспорт сараһы, тигәйне Рөстәм Хәмитов конкурс иғлан иткәндә. Яңы автомобиль маркалары һәм уның хужалары октябрҙә үтәсәк ауыл хужалығы хеҙмәткәрҙәре көнөндә билдәле буласаҡ.


Мәҙәниәт хеҙмәткәрҙәре һыу баҫыуҙан зыян күреүселәргә ярҙам күрһәтә // Мәҙәниәт | новости башинформ.рф\nМәҙәниәт хеҙмәткәрҙәре һыу баҫыуҙан зыян күреүселәргә ярҙам күрһәтә\n12:07, 8 октября 2013 Мәҙәниәт\nБР Мәҙәниәт министрлығы хеҙмәткәрҙәре һәм уның ведомствоһындағы ойошмалар Амур буйында, шулай уҡ Башкортостандың Әбйәлил һәм Белорет райондарында һыу баҫыуҙан зыян күреүселәргә ярҙам итә.\nКонцерт залдарында һәм театрҙарҙа хәйриә спектаклдәре һәм концерттары ойошторола.\nМәҫәлән, Х. Әхмәтов исемендәге Башҡорт дәүләт филармонияһы Орган залының яңы концерттар миҙгелен Эльвира Хәйретдинованың хәйриә концерты менән асты.\n30 октябрҙә филармонияның Ҙур залында үтәсәк Башҡортостандың атҡаҙанған артисы Миңзифа Исҡужинаның концертынан килгән аҡсалар ҙа стихиянан зыян күреүселәргә ярҙам фондына йүнәлтеләсәк.\nСибай дәүләт филармонияһынан коллегалары ла ситтә ҡалманы. Тиҙҙән Көньяҡ Урал райондарында уҙасаҡ гастролдәрҙән төшкән аҡсаларҙы хәйриә маҡсатына йүнәлтергә планлаштырыла\nНефтекама дәүләт филармонияһы ла Бөрйән районы буйлап аҙналыҡ гастролдәрҙән килгән бөтә аҡсаны зыян күреүселәргә күсерәсәк.\n10 октябрҙә М.Ғафури исемендәге Башҡорт академия драма театры хәйриә концерты планлаштыра, унда тамашасылар яратҡан актерҙар ҡатнашасаҡ.\nӨфө «Нур» дәүләт татар театры 17 октябрҙә акцияға ҡушыла һәм халыҡты «Кейәү» спектакленә саҡыра.\nА.Мөбәрәков исемендәге Сибай дәүләт башҡорт драма театры хәйриә спектаклен 21 октябрҙә күрһәтәсәк, ә Туймазы дәүләт татар драма театры средстволарҙы зыян күреүселәргә күсереү өсөн театрлаштырылған тамашаны 8 ноябрҙә әҙерләй.\nМ.Кәрим исемендәге Милли йәштәр театры хәйриә спектаклен 14 ноябрҙә үткәрәсәк — «Ҡара ҡанатлы аҡ фәрештә» спектаклен күрһәтәсәк.\nФ.Ғәскәров исемендәге дәүләт академия халыҡ бейеүҙәре ансамбле хәйриә концертын үҙ концерт залында 5 декабрҙә үткәрә, тип хәбәр иттеләр БР Мәҙәниәт министрлығы матбуғат хеҙмәтендә.\nТеги: концерттар,спектаклдәр,зыян күреүселәргә ярҙам


20 тинлек һабаҡ\n16 Декабрь 2020, 10:50\n(Булған хәл)"Бала сағы бик ауыр ваҡытҡа тура килде Хәҙисәнең. Үгәй әсәй менән башҡаса булыу мөмкин дә булмағандыр, бәлки. Бәләкәс кенә сағынан ҡулы эштән бушаманы, тамағы - ашҡа, күҙе йоҡоға туйманы. Өй тулы бала ... Шулай, өйҙә аулаҡ ҡалған бер мәлдә, әсәһенең кеҫәһенән егерме тин аҡса сәлдереп, магазиндан печенье һатып алып ашаны ул..."(Дауамы беҙҙең сайтта)\nЕгерме тинлек һабаҡ\nБала сағы бик ауыр ваҡытҡа тура килде Хәҙисәнең. Үгәй әсәй менән башҡаса булыу мөмкин дә булмағандыр, бәлки. Бәләкәс кенә сағынан ҡулы эштән бушаманы, тамағы - ашҡа, күҙе йоҡоға туйманы. Өй тулы бала ...\nШулай, өйҙә аулаҡ ҡалған бер мәлдә, әсәһенең кеҫәһенән егерме тин аҡса сәлдереп, магазиндан печенье һатып алып ашаны ул. Әлбиттә , әҙ булып ҡалды. Уның ҡарауы, тәьҫораттарҙың иге - сиге юҡ ине!\nӘсәһе кеҫәһенән аҡсаһы юғалғанын ҡайҙан белгәндер, ләкин баҡсала үҫеп ултырған муйыл ағасының иң шыйыҡ ботағын һындырып алып инеп, арт һанына эләктерҙе.\n- Бар, магазиндан аҡсамды алып ҡайтып бир тип! - тип өйҙән ҡыуып уҡ сығарҙы. Артынан:\n- Аҡсаһыҙ ҡайтып та йөрөмә, һуғып үлтерермен! - тип һөрәнләп ҡалды.\nҺатыусы апай бик ҡоро, һалҡын ҡаршы алды. Хәҙисә үтенеп, ялбарып та һорап ҡараны аҡсаһын.\n- Ашап бөткәс, аҡсаһын һорарға килмәйҙәр инде. Әллә бында " Әндрәй ҡаҙнаһы " бар тип беләһеңме ? Башҡа урлашмаҫһың, - тип, көтөү ҡайтыр ваҡыт еткәс, ишеген бикләп, ҡайтып китте.\nҠыҙ магазин күтәрмәһендә ултырҙы ла ултырҙы. Ҡараңғы төшә башлағас та, уны иҫкә төшөрөүсе булманы. Эшләгән ҡылығы өсөн мең ҡабат үкенһә лә, еңеллек тойманы. Үҙенең егерме тингә лә тормаған бахыр башын йәлләп үкһеп - үкһеп иланы. Төн еткәс, көндөҙ үҙе ҡыуылып сыҡҡан өй яғына ыңғайланы. Ишек алды тын ине. Шым ғына өйгә инеп, үҙ урынына менеп ятты...\nБыл хәлдең нимә менән бөткәнен инде хәтерләмәй Хәҙисә. Ләкин әлеге ваҡиға күңелендә тәрән эҙ ҡалдырҙы. Әле үҫкәс тә, ғүмеренең иң ауыр мәлдәрендә үҙен гел ана шул магазин күтәрмәһендә илап ултырған сабый хәлендә тойҙо.\nӘйткән һүҙе булдымы, әллә ябай тап килеүме - өҫтәленән бер ваҡытта ла печенье өҙөлмәне Хәҙисәнең. Һәм башҡа бер ваҡытта ла кеше әйберенә һорауһыҙ теймәне.


11 Ғинуар 2011, 14:03\nБаймаҡтар боронғо ҡомартҡыларға битараф түгелБашҡорт данын бөтә донъя кимәленә күтәргән меңәр йыллыҡ мәшһүр «Урал батыр» эпосыбыҙ ҙа ошо төбәктә Икенсе Этҡол ауылынан 1,5 км алыҫлыҡта ятҡан Бешәтауҙа, Хәмит сәсән утарында 1910 йылда, данлыҡлы Хәмит һәм Ғәбит сәсәндәребеҙ тарафынан һаҡланып, Мөхәмәтша Буранғолов тарафынан яҙып алына. 1959 йылда Хәмит сәсәндең ейәне, бейеүсе, таҡмаҡсы шағир Алтынғужа Хәмитов һәм ейәнсәре, ошо юлдарҙың авторы тарафынан ҡабаттан тергеҙелә. Сөнки 1958 йылда 83 йәшлек Минһаж Абдулов шул тарихты уларға һөйләгән була. Улар ошо урында шул замандан һаҡланып ятҡан ташты күтәреп ултырта.\nБашҡорт данын бөтә донъя кимәленә күтәргән меңәр йыллыҡ мәшһүр «Урал батыр» эпосыбыҙ ҙа ошо төбәктә Икенсе Этҡол ауылынан 1,5 км алыҫлыҡта ятҡан Бешәтауҙа, Хәмит сәсән утарында 1910 йылда, данлыҡлы Хәмит һәм Ғәбит сәсәндәребеҙ тарафынан һаҡланып, Мөхәмәтша Буранғолов тарафынан яҙып алына. 1959 йылда Хәмит сәсәндең ейәне, бейеүсе, таҡмаҡсы шағир Алтынғужа Хәмитов һәм ейәнсәре, ошо юлдарҙың авторы тарафынан ҡабаттан тергеҙелә. Сөнки 1958 йылда 83 йәшлек Минһаж Абдулов шул тарихты уларға һөйләгән була. Улар ошо урында шул замандан һаҡланып ятҡан ташты күтәреп ултырта.\nНуғай, Ниғәмәт, Байым, Икенсе Этҡол ауылының оло йәштәгеләре һәр саҡ ошо хаҡта, Хәмит сәсәндең 1910 – 1913 йылдарҙа мировой судья булып һайланыуы, ошо төбәктең абруйлы шәхесе булыуы тураһында һөйләне, тик беҙ уға артыҡ иғтибар бирмәнек.\nОшо ауыл егете, ул ваҡытта Анкара университеты студенты, Ғәйнислам Ибраһимов был эпосты 1996 йылда төрөк теленә тәржемә итеп, киң билдәле китапханалар кәштәһенә һалды.\n1987 йылда тарихсы-ғалим Салауат Ғәлләмов «Бөйөк Һәүбән» исемле хеҙмәтендә, Британия китапханаһында тапҡан фактик материалдарға таянып, «Урал батыр»ҙы Гомер мифологияһы менән сағыштырҙы. Салауат Ғәлләмовтың был хеҙмәте күренекле сит ил ғалимдары тарафынан юғары баһаланды. «Урал батыр»ҙың донъя кимәлендә ҙур әһәмиәткә эйә булған иң боронғо эпос булыуы бәхәсһеҙ.\nФилология фәндәре докторы, профессор Әхмәт Сөләймәнов һәм ЮНЕСКО-ның «Урал батыр» эпосы буйынса бүлеге етәксеһе Ғәйнислам Ибраһимов менән Баймаҡ башҡорттары ҡоролтайында һөйләшеү булды, унда «Урал батыр» эпосы һөйләнгән Бешәтауҙа мемориаль таҡтаташ ҡуйырға тәҡдим ителде.\nБыл таҡтаташты ҡуйыуҙа ауыл хакимиәте етәксеһе Илдар Рахманғолов, тарих уҡытыусыһы Мораҙым Хәлилов, Хәмит сәсәндең ейәнсәре Сәлимә Әлмөхәмәтова күп көс һалды. Таҡтаташты матурлап, тирә-яғын тәртипкә килтереүҙә Хәмит сәсәндең бүләһе Риф Хәсәнов, ауылдың ветерандар советы ағзаһы Сөнәғәт Шәрәфетдинов бик ихлас ярҙамлашты. «Урал батыр» эпосының аҡ ҡағыҙға төшөүенә 100 йыл тулды. Күптәр бик ныҡ ҡыҙыҡһына, күрше райондарҙан киләләр, студенттар килә. Баймаҡтың 4-се һәм 2-се мәктәптәре уҡытыусылары уҡыусылары менән ошо таҡтаташҡа экскурсияға килде. «Урал батыр» секцияһы етәксеһе Ғәйнислам Ибраһимов, ғалим Әхмәт Сөләймәнов һәм башҡа ғалимдар: «Беҙҙең маҡсат – боронғо ҡомартҡы юлдары аша үҫеп килеүсе быуын күңеленә изгелек орлоғо һалыу. Филологтар өсөн әһәмиәтле булыуынан тыш, «Урал батыр» – йәш быуын өсөн яңы идеология булырҙай әҫәр. Уны ятлаған, өйрәнгән бала киләсәктә яҙыҡ юлға баҫмаясаҡ, яуызлыҡ ҡылмаясаҡ. Эпос тыуған илгә, тарихыбыҙға, бөйөк үткәндәребеҙгә ҡарата һөйөү тәрбиәләй, йәшәйеш ҡанундарын боҙмай йәшәргә саҡыра», – ти.\nОшо йүнәлештә Ниғәмәт урта мәктәбенең башҡорт теле уҡытыусыһы Рәзилә Сәлимйәнова бик уңышлы эш алып бара. Ул «Урал вариҫтары» түңәрәген етәкләй. Унда уҡыусылар шиғыр яҙырға, эпосты дөрөҫ ятларға өйрәнә. Ул уҡыусыларын «Урал батыр» эпосын яҙып алған урынға алып барҙы, Хәмит сәсәндең ейәнсәре менән осрашыу үткәрҙе. Осрашыуҙа мәғариф отличнигы Тәнзилә Алтынғужина ла ҡатнашты. Һуңынан сәфәр буйынса бик бай йөкмәткеле асыҡ синыф сәғәте үткәрҙе. Дәрес бик фәһемле булды.\nХәмит сәсәндең ейәнсәре,